|  |
| --- |
|  |

*Uusi päivä* oli suomalainen saippuasarja, jota esitettiin Yle TV2 -kanavalla vuosina 2010–2018. Alla on listattu sarjan keskeisimpiä hahmoja ja näyttelijöitä.

**Varoitus:  Seuraava kirjoitus paljastaa yksityiskohtia juonesta.**

Haavistot, Hellemaa, Järvelä, Kuparinen, Alajoki
------------------------------------------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Inga Sulin | Aino Haavisto | 1–802 | 2010–2018 |
| Antti Majanlahti | Asko Haavisto | 1–415, 445–663 | 2010–2014, 2015–2017 |
| Sanni Haahdenmaa | Elina Haavisto | 1–165, 201, 241, 254,266–470, 494, 619–625, 667–802 | 2010–2012, 2013–2015, 2017–2018 |
| Esko Roine | Ensio Haavisto | 1–132, 142, 146–292, 297,303, 305, 307, 313, 318 | 2010–2011,2012–2013 |
| Anu Niemi | Minna Haavisto | 1–415, 446–497, 509, 527–663, 795–802 | 2010–2014, 2015–2017, 2018 |
| Atte Reunanen | Osku Haavisto | 1–415, 446–802 | 2010–2014, 2015–2018 |
| Tobias Mäkinen | Oula Haavisto | 655–663 | 2017 |
| Fanni Suomi | Tuija Haavisto | 1–625, 802 | 2010–2017, 2018 |
| Rosa Hautala | Vilma Haavisto | 1–578, 600–684, 802 | 2010–2017, 2018 |
| Eetu Autio | Väinö Haavisto | 291–578, 600–684, 785, 802 | 2013–2017, 2018 |
| Valtteri Lehtinen | Jani Hellemaa | 1–578, 600–620, 626, 646–684, 785, 802 | 2010–2017, 2018 |
| Kai Vaine | Niklas Järvelä | 109–214, 267–517, 679–802 | 2011–2012, 2013–2015, 2017–2018 |
| Ronja Alatalo | Stella Kuparinen | 608, 637–802 | 2016, 2017–2018 |
| Soili Markkanen | Irma Alajoki | 649–656 | 2017 |

### Aino Haavisto

**Aino Kaarina Haavisto** (myöh. **Haavisto-Ruuskanen**, o.s. **Pulkkinen**, es. Inga Sulin) on Elinan ja Askon äiti, joka huolehtii mielellään koko Haaviston perheestä. Aino on myös Vilman, Tuijan, Oskun ja Oulan isoäiti ja Väinön isoisoäiti. Hänen miniänsä on Minna Haavisto. Aino oli miehensä Ensio Haaviston kanssa yli 40 vuotta naimisissa. Ensio kuitenkin jätti Ainon kuultuaan, että nuoruudessa Ainolla oli ollut syvempi suhde Henrik Paltamon kanssa. Myös Asko alkoi epäillä, ettei olekaan Ension poika. Epäilyt osoittautuivat vääriksi ja Ensio palasi Ainon kanssa yhteen. Myöhemmin Ensio sairastui vakavasti syöpään, mutta avautui siitä vain silloiselle vävylleen Niklakselle. Ensio kuitenkin jäi traagisesti auton alle hieman sen jälkeen, kun oli päättänyt aloittaa taistelun syöpää vastaan.

Aino omistaa Voimalassa sijaitsevan kahvilan, *Ainon kahvilan*. Kahvilan Aino osti Henrik Paltamolta saaduilla perintörahoilla toisen tuotantokauden loppupuolella. Kahvilan avajaisia vietettiin maaliskuussa 2012 esitetyssä jaksossa. Kahvila on suuressa suosiossa lähes kaikkien sarjassa mukana olevien henkilöiden keskuudessa. Ruotsissa asuessaan Aino työskenteli paikallisen sairaalan ruokalassa ja hänen kokkaustaitojaan on kehuttu läpi sarjan.

Syksyllä 2016 Aino sai kirjeen edesmenneeltä ystävältään Helenalta, joka oli lähettänyt kirjeen ennen kuolemaansa. Kirjeessä Helena pyysi Ainoa auttamaan ystäväänsä maahanmuuttaja-Azadia. Aino päätti ryhtyä suojelemaan Azadia järjestäen tälle asuinpaikan Haavistosta ja Tuijan kehotuksesta he päättivät mennä naimisiin, jotta Azad saisi jäädä Suomeen. Päästäkseen nopeasti naimisiin Aino maksoi kymmenentuhatta euroa lahjuksia. Kaikki tämä tehtiin salaa Askolta, joka ei pitänyt Azadista. Tulevaa kuulemista varten, Aino ja Azad ovat aloittivat tutustumaan toisiinsa paremmin. Pari rakastui oikeasti toisiinsa ja päättivät pysyä naimisissa päätöksen jälkeenkin. Azad ei kuitenkaan saanut jäädä Suomeen ja lopulta pari erosi Ainon toimesta.

Vuoden 2013 jaksoissa Aino kärsi vakavasta peliriippuvuudesta, johon hän haki myöhemmin kuitenkin apua. Aino kävi peliriippuvaisten tukiryhmässä jo ennen Ension kuolemaa, mutta hänen kuolemansa jälkeen Ension ajoittaiset ilmestymiset Ainolle olivat merkittävä tekijä sen suhteen että Aino sai irrottauduttua peliriippuvuudestaan. Ension kuoleman jälkeen Aino ystävystyi läheisemmin Pentti Ruuskasen kanssa. Lopulta ystävyys muuttui rakkaudeksi ja pari avioitui sarjan viimeisessä jaksossa.

### Asko Haavisto

**Asko Oskari Haavisto** (es. Antti Majanlahti) esiintyi sarjassa vuodesta 2010 alkaen kevääseen 2017 asti, ollen kuitenkin pois jaksot 416–445. Askolla on neljä lasta: Vilma, Tuija, Osku ja Oula. Kaikkien lasten äiti on Minna Haavisto. Lokakuussa 2017 uutisoitiin, että Askon näyttelijä Antti Majanlahti on kuollut. Vaikka hahmo olikin jo poistunut sarjasta, tarkoituksena oli, että Asko olisi tullut vierailemaan sarjan viimeisissä jaksoissa, jotka esitettiin vuonna 2018. Edesmenneelle Majanlahdelle tehtiin kuitenkin huomionosoitus sarjan viimeisessä jaksossa, jossa Minna kertoo terveisiä Askolta ja Haavistot pitävät pienen hiljaisen hetken ennen kuin Minna kertoo terveiset myös Oulalta.

Sarjan alussa Asko toimi Virtauksen ilmaisutaitolukion rehtorina ja äidinkielen opettajana. Asko on hyvä ystävä entisen työkaverinsa Raimo "Kukko" Koistisen kanssa. Asko oli naimisissa Minna Haaviston kanssa ja heidän suhteessa ongelmat aiheutuvat yleensä jommankumman osapuolen mustasukkaisuudesta. Muun muassa Minnan ystävyys retriitin opettajan Samin kanssa aiheutti Minnan ja Askon välillä kränää. Askon luettua keväällä 2011 esityssä jaksossa isoäitinsä kirjeitä, sai hän tietää isoäidin pitäneen Ainoa "kevytkenkäisenä" ja kehottaneen Ensiota jättämään tämän. Kirjeistä selvisi myös epäilyt siitä, oliko Ensio Askon isä. Järkyttynyt Asko alkoi tutkia asiaa tarkemmin ja hänelle selvisi, että Henrik Paltamolla ja Ainolla oli ollut suhde juuri ennen kuin Aino tapasi Ension. Loppujen lopuksi kuitenkin selvisi, että Ensio on Askon isä. Askon esikoisen Vilma Haaviston loukkaannuttua tanssikilpailussa Asko joutui riitoihin työkavereidensa Lissun ja Marikan kanssa vielä Virtauksen lukion rehtorina ollessaan kannattaessaan suurlukiohanketta. Asko alkoi kannattaa hanketta, koska ajatteli Vilman loukkaantumisen johtuvan ilmaisutaitolukion paineiden takia. Sittemmin Lissun noustessa uudeksi rehtoriksi jatkoi Asko lukiossa edelleen äidinkielen opettajana. Asko jättäytyi rehtorikisasta itse, koska halusi keskittyä perheeseen Vilman tultua vahingossa raskaaksi. 

Askon ja Minnan parisuhde heitteli, kun Askolle selvisi Minnan olleen ihastunut hänen siskonsa exään Niklas Järvelään. Kevään 2013 päätösjaksossa Askon isä Ensio kuolee auto-onnettomuudessa ja Vilma synnyttää lapsensa Virtauksen lukion asuntolassa ennenaikaisesti, koska ambulanssin tulo kesti liian kauan ja lapsi ehti syntyä juuri ennen kuin he olisivat päässeet ambulanssilla sairaalan synnyttämään vauvan. 

Asko ja Minna päätyivät eroon ja Asko lähti Ruotsiin selvittämään päätään ja samalla isänsä kuolinpesään liittyviä asioita. Ruotsissa ollessaan Asko tutustuu Lottaan ja he aloittavat seurustelun. Kun Asko palasi Suomeen, oli hänen vaikea kertoa Minnalle suhteesta. Lopulta suhde paljastuu Minnalle vahingossa. Asko kuitenkin eroaa Lotasta, kun tajuaa oikeasti rakastavansa Minnaa. Syksyllä 2014 Asko muutti Minnan ja Oskun kanssa Espanjaan. Kolmikko palasi Suomeen tammikuussa 2015 Elina Haaviston jouduttua sairaalaan. Syksyllä 2015 Asko törmäsi sattumalta Tampereella Lottaan, jolloin Askolle selvisi, että hänellä on poika Lotan kanssa. Askon vierailtua Lotan luona Göteborgissa, heidän suhteensa lämpeni uudelleen ja Asko kertoi Minnalle olevansa jälleen rakastunut Lottaan. Rakastumisen myötä Asko otti virkavapaata ja lähti Ruotsiin. Asko kuitenkin palasi Ruotsista, ja kertoi Lotan ja hänen eronneen. Selvisi myös, ettei Lasse olekaan Askon poika. Minna ei erityisemmin innostunut Askon paluusta. Asko on yrittänyt korjailla välejään lapsiinsa, Vilman kanssa hänellä on hyvät välit ja Tuijaa hän opettaa ajamaan autoa. Osku sen sijaan on kärkkäästi isäänsä vastaan ja on aikonut jopa vaihtaa sukunimensä Alajoeksi.

Myöhemmin Minna kertoi Askolle olevansa raskaana. Asko järkyttyi asiasta luullen, että Minnalla olisi lapsi toisen miehen kanssa. Asko kuitenkin tajusi, että hänen isyytensä olisi mahdollista, koska hän oli viettänyt yön Minnan kanssa. Asko lupasi auttaa vauvan kanssa ja hän pyysi Minnaa asumaan hänen kanssaan Haavistoon. Minna ja Asko tajusivat, että heillä oli tunteita toisiaan kohtaan. He olivat jopa menossa tekemään isyystestiä, mutta päättivät tehdä sen vasta kun lapsi on syntynyt. Minna oli lähdössä äitinsä Irman kanssa testeihin, kun synnytys käynnistyi. Minna synnytti kotonaan terveen poikavauvan, jonka nimeksi annettiin Oula Eero Askonpoika Haavisto. Näin Minna paljasti avanneensa isyystestin tuloksen, että Asko on Oulan isä. Ristiäisissä Asko kosi Minnaa ja Minna suostui. He päättivät muuttaa Oulan kanssa Irman luokse Kittilään.

### Elina Haavisto

**Elina Lotta Haavisto**, myöhemmin **Elina Maria Haavisto**, (s. 18. helmikuuta 1982, es. Sanni Haahdenmaa) oli mukana sarjassa alusta asti vuodesta 2010 alkaen. Hän poistui vuonna 2012, mutta palasi sarjaan jälleen vuonna 2013. Hän poistui uudelleen syksyllä 2015 palaten kuitenkin keväällä 2017 muutaman jakson ajaksi lähtien sitten takaisin Sveitsiin. Saman kevään päätösjaksossa hän palasi jälleen sarjaan.

Elina on Ainon ja edesmenneen Ension kuopus sekä Askon pikkusisko. Elina on myös Askon lasten Vilman, Tuijan, Oskun ja Oulan täti sekä Väinön isotäti. Elina on kasvissyöjä.

Sarjan alkaessa Elina auttoi synnyttävää äitiä Aleksi Ruuskasen kanssa, tietämättä kuitenkaan, kuka Aleksi on. Elinan ja Aleksin välillä oli selvästi ihastumista alusta lähtien, mutta heidän tiensä toistensa luo oli hyvin vaikea. Elina meni kuitenkin myöhemmin kihloihin Aleksin kanssa, joka kosi häntä radion välityksellä. Aleksilla oli kuitenkin pieni sitoutumiskammo eikä hän tajunnut Elinan alkavan suunnitella häitä. He kuitenkin saivat sovittua ja jatkoivat seurustelua. Hieman ennen kaksikon lopullista eroa Aleksi halusi mennä naimisiin ja kosi Elinaa uudelleen, mutta tämä ei ollut varma vastauksestaan, kun tunteet hänen entistä suurta rakkauttaan Niklasta olivat nousseet pintaan.

Elinalla oli ongelmia ennen Virtaukseen tuloa silloisen miesystävänsä Niklas Järvelän kanssa. Jo ensimmäisellä tuotantokaudella, ennen Niklaksen saapumista sarjaan, mainittiin Elinan vaikeasta edellisestä suhteesta ja siitä aiheutuneesta masennuksesta, johon Elina sai myös masennuslääkkeitä. Niklas saapui Virtaukseen, kun yritys, jossa Niklas työskenteli, oli ehdolla Sunerin rahoittajaksi. Elinan ja Niklaksen historiasta paljastui pikkuhiljaa uusia asioita, kuten se, että he tutustuivat alun perin työskennellessään samassa firmassa Espoossa. Heidän välilleen kehittyi suhde, vaikka Niklas oli tuolloin naimisissa. Kun Niklaksen vaimo sai tietää asiasta, tämä päätti häpäistä Elinan työpaikallaan, minkä johdosta Elina päätti vaihtaa työpaikkaa ja päätyi Sunerille töihin. Kun Niklas oli pyörinyt jonkin aikaa Virtauksen kuvioissa, hän ja Elina päätyivät suutelemaan Tero Kuuslan ja Marika Ruuskasen häissä ja siitä lähtien Elina kamppaili vanhoja tunteitaan vastaan. Elinan tunteiden paljastuttua Aleksille pari erosi. Eron jälkeen Elina vietti yön Niklaksen kanssa, mutta jo seuraavana päivänä Elina lähti Espanjaan töihin hyvästellen Niklaksen kirjeellä. Kun Elina palasi Suomeen oli hän alkanut jälleen seurustella Niklaksen kanssa, joka oli myös tullut Espanjaan töihin. Niklaksesta tuntui olevan Elinalle vain harmia, mutta lopulta Niklaksestakin huokui tosirakkaus Elinaa kohtaan.

Elina loukkaantui vakavasti pudottuaan hevosen selästä hänen kuultuaan Niklaksen saattaneen Krista Kortelaisen raskaaksi, vaipui Elinan hetkeksi koomaan onnettomuudessa saamiensa vammojen vuoksi. Herättyään Elinan todettiin halvaantuneen vakavasti, jonka myötä hän ahdistui tilastaan niin, että hän yritti itsemurhaa. Lopulta hänet saatiin vakuuttumaan mahdollisuuksistaan parantua ja hän muutti Sveitsiin saamaan parempaa kuntoutusta. Niklas lähti Elinan mukaan kuntoutukseen Sveitsiin ja maksoi kaikki kalliiden hoitojen kustannukset. Keväällä 2017 Elina palasi sarjaan lähes täysin parantuneena halvauksesta, hän käveli enää kävelykeppi tukenaan, mutta kertoi silti kuntoutuksen jatkuvan edelleen Sveitsissä. Elina saapui Suomeen veljensä Askon pyynnöstä, sillä Asko oli saanut ex-vaimonsa Minnan kanssa tietää Askon ja Elinan äidin Ainon siirtäneen 10 000 euroa ulkomaiselle tilille. Elina ja Asko suunnittelivat Ainon laittamista holhoukseen. Lopulta Aino paljasti hänen ja Azad Soranin valeavioliiton koko perheelle ja ilmoitti ainoaksi holhoojakseen nimettäväksi Azadin, sitten kun holhoojalle olisi tarvetta. Elina loi luottamusta Azadiin ja ehdotti Tuijalle opiskelemista Sveitsissä. Helmikuussa 2017 esitetyssä jaksossa Elina ja Tuija lähtivät yhdessä Sveitsiin. Kevään 2017 päätösjaksossa Elina kuitenkin palasi sarjaan ja käveli tällä kertaa täysin omin voimin. Muistin ja motoriikan kanssa hänellä oli edelleen ongelmia.

Elina palasi Sveitsistä kevään 2017 päätösjaksossa ilman Niklasta. Syksyllä selvisi, että Elina oli harkinnut asumuseroa Niklaksesta. Niklas palasi selvittämään asioita Elinan kanssa lokakuun 2017 jaksoissa. Tällöin Elina ilmoitti haluavansa erota lopullisesti. Hän sanoi myös, että heti uuden yrityksensä Elaterin, jonka hän perusti hyvän ystävänsä Laurin kanssa alettua tuottaa hän alkaisi maksaa velkojaan hoitokustannuksista takaisin Niklakselle. 

Lauri Kallio oli Elinan paras ystävä sarjan alusta asti, mutta samalla Elina oli myös Laurin epätoivoinen ihastus. Monille virtauslaisille on ajan saatossa paljastunut, että Lauri rakastaa Elinaa, mutta Elinalta asia pysyi pitkään salassa. Keväällä 2018 Lauri vihdoin uskalsi kertoa tunteistaan Elinalle, vaikka olikin kertonut tälle tunteistaan jo aiemmin Elinan pudottua hevosen selästä ja saatua aivotärähdyksen, minkä jälkeen Elina vaipui koomaan eikä sen jälkeen muistanut, mitä Lauri oli kertonut. Laurin kerrottua tunteistaan uudestaan, Elina muisti, mitä Lauri oli aikanaan sanonut. Lauri seurusteli syksyllä 2018 Mirkun kanssa, mistä Elina tuli mustasukkaiseksi tajuttuaan olevansa ihastunut Lauriin. Kun Lauri kertoi Mirkun jättäneen hänet, Elina suuteli Lauria ja he viettivät yhteisen yön, jonka jälkeen he alkoivat seurustelemaan. Sittemmin Elina sai tietää olevansa raskaana ja luuli Lauria lapsen isäksi, mutta harmikseen tajusi Niklaksen olevan lapsen isä, koska raskaus oli jo niin pitkällä. Elina kertoi Laurille raskaudestaan, mistä Lauri tuli iloiseksi, kunnes kuuli lapsen isän olevan Niklas. Lauri päätti kumminkin uskoa rakkauteen ja kosi Elinaa. Heidän hääpäivänään Lauri kuitenkin jätti Elinan, kun tajusi Elinan rakastavan Niklasta ja lopulta he palasivat yhteen pitäen toisiaan käsistä ja katsoen toistensa silmiin.

Elina tuli hyvin toimeen veljensä Askon vaimon, Minnan, kanssa ja he kävivät usein lenkkeilemässä ja puivat samalla huoliaan. Elina työskenteli sarjan alkupuolella suunnittelupäällikkönä Sunerin suunnitteluosastolla ja hänen työnantajansa oli Pentti Ruuskanen, ex-kihlattunsa Aleksin isä. Ruuskasen jäätyä sairauslomalle työuupumuksen vuoksi, nimitti hän virkaa toimittavaksi toimitusjohtajaksi Elinan. Elina toimi toimitusjohtajana ennen kuin lähti Espanjaan.

### Ensio Haavisto

**Ensio Oskari Haavisto** (es. Esko Roine) esiintyi sarjassa sen alusta lähtien neljännen tuotantokauden alkuun saakka. Ensio oli Ainon aviomies sekä Askon ja Elinan isä. 

Keväällä 2011 Ensio halusi palata työelämään ja pääsikin hyvän ystävänsä Pentti Ruuskasen Suner-yhtiöön keikkailevaksi korjausmieheksi. Sunerin huonontuneen rahatilanteen vuoksi hän ei kuitenkaan enää saanut korjauskeikkoja. Loppusyksyllä 2011 Asko alkoi epäillä, oliko Ensio oikeasti hänen isänsä ja myöhemmin Ensiokin sai kuulla epäilyistä. Ensio teki tutkimuksia ja vaikka Aino vannoi Ension olevan Askon isä, tuli Ensio siihen lopputulokseen, ettei hän voi olla asiasta tarpeeksi varma. Lopulta Ensio lähti Ruotsiin ja tämän jälkeen kiertämään Etelä-Eurooppaa jättäen Ainon. Ensio kuitenkin palasi Suomeen ja sai Ainon kanssa sovun aikaiseksi ja he palasivat yhteen. Lopulta selvisi, että Ensio on Askon isä.

Sarjan kolmannella tuotantokaudella Ensio sairastui eturauhassyöpään. Hän päätti ettei aio yrittää parantua sairaudesta, mutta tuli lopulta toisiin aatoksiin ja aikoi hakeutua hoitoihin. Kolmannen tuotantokauden päätösjaksossa Ensio oli juuri ostanut ilmapallon Vilman vastasyntyneelle pojalle, kun hän näki harhan kuolleesta Henrik Paltamosta. Hän pysähtyi keskelle suojatietä katsomaan tätä, jäi auton alle ja menehtyi. Ensiota muisteltiin kuitenkin useaan otteeseen sarjan aikana.

### Minna Haavisto

**Minna Haavisto** (o.s. **Alajoki**, es. Anu Niemi) on Asko Haaviston vaimo ja Vilman, Tuijan, Oskun ja Oulan äiti. Sarjan alussa Minna työskenteli kotihoidossa, mutta kun kaupunginhallitus päätti ulkoistaa kotihoitopalvelut, Minna päätti lopettaa työt. Minna koki, että työ kotihoidossa oli muutenkin liian rankkaa ja hän kärsi työuupumuksesta. Myöhemmin Minna sai työn Rypsinkukka-levitteen mainoksessa ja hän toimi sen tuote-esittelijänä. Mainostyöt olivat kuitenkin vain määräaikaisia ja Minna jäi jälleen työttömäksi. Lopulta hän päätyi sairaanhoitajaksi Virtauksen terveyskeskukseen.

Minnan juonikuviot liittyivät hyvin pitkälti hänen aviokriiseihinsä tai hänen lastensa tekemisiin. Suurimman aviokriisin ja lopulta avioeron aiheutti Minnan lyhyt suhde Askon siskon Elinan silloiseen ex-mieheen Niklakseen, jonka kanssa Elina myöhemmin palasi yhteen. Elinan lähdettyä Espanjaan töiden perässä Niklas ja Minna kohtasivat useaan otteeseen sattumalta eri puolilla Virtausta, ja vaikka Niklas tiesi Minnan avioliitosta hän flirttaili avoimesti tämän kanssa. Minna näki Niklaksesta unta ja säikähti omia tunteitaan tajuttuaan olevansa hieman ihastunut Niklakseen. Kun Asko, Aino, Ensio ja lapset lähtivät kylpylään antaakseen Minnalle omaa aikaa, tämä tapasi lenkillä ollessaan Niklaksen ja he päätyivät suutelemaan. Ension kuolema kuitenkin jälleen lähensi Minnaa ja Askoa, mutta Askon lähdettyä Göteborgiin selvittämään Ension asioita, pari päätyi lopulliseen eroon. Askon palattua takaisin Minna olisi halunnut vielä kerran yrittää pelastaa liiton, mutta Asko oli rakastunut uuteen naiseen, Lottaan. Suhde ei kestänyt kuitenkaan kauan ja lopulta Asko palasi Minnan luokse.

Syksyllä 2014 esitetyissä jaksoissa Minna ja Asko muuttivat poikansa Oskun kanssa Espanjaan, sillä Osku oli ajautunut Virtauksessa huonoihin piireihin. Kolmikko palasi pian kuitenkin takaisin Suomeen Elinan loukkaannuttua ratsastusonnettomuudessa. Elina siirrettiin hoidettavaksi sveitsiläiseen hoitokotiin, jonne Minna lähti hänen hoitajakseen. Minnan poissa ollessa Askolle selvisi, että Lotta oli Askon tietämättä synnyttänyt heille pojan. Asko ja Lotta rakastuivat jälleen, joka johti toistamiseen Minnan ja Askon eroon. Erotessaan Minna vaihtoi sukunimekseen tyttönimensä Alajoki. Lopulta selvisi, että Asko ei todellisuudessa ollutkaan lapsen isä ja Asko palasi takaisin. Minna ärsyyntyi Askon paluusta.

Minna rakastui ja lopulta kihlautui Virtauksen lukion rehtorin Jukka Hiltusen kanssa. Suhde päättyi, kun selvisi että Jukan väittämä entinen avioliitto olikin vielä voimassa. Jukalla oli vielä tunteita Outia kohtaan. Eron jälkeen kuitenkin kävi ilmi, että Minna on raskaana, mutta oli epäselvää onko lapsen isä Jukka vai Asko. Lopulta Oula Eero Askonpojaksi nimetyn lapsen isäksi varmistui Asko. Ennen lapsen syntymää Minnan Irma-äiti ilmestyi Virtaukseen. He olivat olleet vuosikaudet huonoissa väleissä, mutta välit lämpenivät Minnan huomatessa äitinsä olevan muistisairas. Askon ja Minnan yhteenpaluun myötä Minna päätti muuttaa Askon ja Oulan kanssa äitinsä omaishoitajaksi Kittilään. Minna palasi Virtaukseen syksyllä 2018 kuultuaan Ainolta siitä, että Osku aikoi luovuttaa munuaisensa tyttöystävälleen Stellalle. Minna yritti estellä Oskua, jonka päätä ei kuitenkaan saatua käännettyä, ja niinpä Minna siirtyi puolestaan suunnittelemaan Oskun ja Stellan häitä yhdessä Stellan äidin kanssa pysyen sarjassa mukana aina sen loppuun asti.

### Osku Haavisto

**Osku Elmeri Haavisto** (es. Atte Reunanen) on Minnan ja Askon toiseksi nuorin lapsi. Oskun perheeseen kuuluvat myös isosiskot Vilma ja Tuija sekä pikkuveli Oula.

Sarjan alkuaikoina Oskulla ei ollut paljoakaan omia juonikuvioita vaan ne liittyivät lähinnä muihin Haaviston perheen jäseniin. Oskun siirryttyä yläasteelle häntä alettiin kiusata, koska hän soitti harmonikkaa. Tämä ilmeni sarjassa pikkuhiljaa, sillä aluksi Osku alkoi vältellä haitarinsoittoa, joka oli alkanut hävettää häntä. Tuija kuitenkin puolusti veljeään koulukiusaajille. Myöhemmin hänen silloisen parhaan ystävänsä Marian isoveli Rasmus sai houkuteltua Oskun esiintymään Vihreiden valojen kanssa. Kiusaajat yrittivät uhkailla vielä Oskua, mutta Osku ei lannistunut ja päätti perustaa bändin Marian kanssa. Sattumalta kävikin niin, että muutamien erimielisyyksien jälkeen kiusaajat perustivat Oskun ja Marian kanssa punk-bändin. Oskun ja Marian välit tulehtuivat, kun Marian pianonsoitto ja laulu eivät kuuluneet punkin seasta, eikä Osku huomioinut Mariaa. Osku ajautui bändikavereidensa mukana rikosten polulle, mistä Maria sai vihiä ja ihmetteli tapahtunutta. Osku valehteli heidän haluavan Marian takaisin bändiin, josta hänet myöhemmin heitettiin pois. Myöhemmin ennen muuttoa Espanjaan hän muisteli Marian kanssa vanhoja aikoja, kun he olivat vielä parhaita kavereita. Keskustelun päätteeksi he päätyivät suutelemaan. Kun Osku palasi Espanjasta, Maria oli alkanut seurustelemaan Oskun entisen kiusaajan kanssa. He erosivat keväällä 2016, mutta Oskun ja Marian välillä ei tapahtunut mitään ystävyyttä kummempaa ennen syksyä 2017.

Syksyllä 2014 Osku muutti vanhempiensa Askon ja Minnan kanssa Espanjaan siinä toivossa, että Osku pääsisi eroon vanhoista kuvioista. Kolmikko palasi Suomeen seuraavan vuoden tammikuussa Elinan jouduttua sairaalaan. Osku perusti myöhemmin uuden bändin Eppu Palomäen ja Roni Sirenin kanssa. Hän aloitti opiskelut Virtauksen ilmaisutaidon lukiossa keväällä 2016. Epun muutettua takaisin Kaustiselle bändin uudeksi solistiksi valittiin Lenni Morris.

Osku oli hetken aikaa kiinnostunut Iris Rainiosta, joka pyysi Oskulta bassotunteja, mutta ainoastaan tehdäkseen ihastuksensa Epun mustasukkaiseksi. Iriksen lopetettua tunnit Osku poltti Iriksen antaman basson ja livestreamasi polttohetken. Oskun sanoittama Tähti-kappale kertoo Iriksestä. Iriksen jälkeen Oskun rakkauselämässä ei tapahtunut mitään ennen kuin Stella Kuparinen tuli tutustumaan lukioon syksyllä 2016. Stella muutti Virtaukseen keväällä 2017 ja parin välillä on ollut pientä kipinää. Stella ei kuitenkaan pitänyt siitä, että Lennille laulukilpailun voitosta kateellinen Osku oli laittanut Lennistä videon nettiin. Videosta sai sellaisen kuvan, ettei Lenni pitänyt faneistaan. Stellan ja Oskun välit olivat jonkin aikaa hieman kiusalliset, mutta myöhemmin heidän välillään alkoi kipinöidä uudelleen. He olivat hyvin lähellä suudelmaa kerran jos toisenkin, mutta Stellan pettymykseksi Osku päätyi sänkyyn Maria Nikon kanssa.

Osku päätti osallistua oppilaskunnan puheenjohtajakisaan Marian ehdotuksesta. Maria ja Osku esittävät pariskuntaa, koska he olettavat, että Lenni ja Stella ovat pari. Kisan myötä Oskulle ja Stellalle tuli pientä riitaa, minkä seurauksena Kaisla Helminen ja Iiro Rainio voittivat. Maria ja Osku alkoivat seurustella tosissaan, kunnes Lenni ja Maria rakastuivat uudelleen ja Maria päätti jättää Oskun. Osku itse on hieman ihastunut Stellaan ja he ovat pysyneet ystävinä. Osku näki asuntolassa Stellan lääkepurkin ja lähetti siitä Vilmalle kuvan saadakseen tietää, mitä varten lääkkeet ovat. Vilma soitti Oskulle kertoakseen lääkkeistä kevään 2018 viimeisissä jaksoissa. Katsojille ei paljastettu, kuinka vaarallinen Stellan sairaus todellisuudessa on, mutta Oskun ilmeistä ja puheista päätellen se on hengenvaarallinen. Stella ja Osku alkoivat seurustella syksyllä 2018. Stella sai kohtauksen Haavistoilla ja Osku oli Stellan tukena sairaalassa. Pian selvisi, että Stella tarvitsisi uuden munuaisen, mutta sopivan luovuttajan löytäminen osoittautui vaikeaksi, kunnes Osku meni testeihin ja selvisi, että Osku olisi sopiva luovuttaja. Luovutuksen onnistumiseksi Oskun ja Stellan piti mennä myös naimisiin ja häitä juhlittaan munuaissiirron jälkeen sarjan viimeisessä jaksossa.

### Oula Haavisto

**Oula Eero Askonpoika Haavisto** (es. Tobias Mäkinen) on Minnan ja Askon kuopus, joka syntyi keväällä 2017. Hänellä oli Askon lisäksi toinen isäehdokas, Jukka Hiltunen. Isyystesti kuitenkin todisti, että Asko on hänen isänsä. Oulaa ei ehditty näkemään sarjassa pitkään, sillä hän muutti vanhempiensa kanssa Kittilään eikä palannut sieltä Virtaukseen ennen sarjan loppumista.

### Tuija Haavisto

**Tuija Haavisto** (es. Fanni Suomi) esiintyi sarjassa syksystä 2010 kevääseen 2017 asti. Hän on Minnan ja Askon toiseksi vanhin lapsi. Hänellä on kolme sisarusta: pikkuveljet Oula ja Osku sekä isosisko Vilma. Tuija on luonteeltaan suorasukainen, peloton ja vahva. Näin ollen hän on luonteeltaan hankalin Haavistojen lapsista ja häntä kutsutaankin lempinimellä "Tuittu". Nuorempana hän osoitti usein mieltään vanhemmilleen ja aiheutti näille päänvaivaa äkkipikaisilla tempauksillaan ja juonillaan. Vanhemmiten Tuija oppi olemaan rauhallisempi, mutta pääpiirtein hänen luonteensa on pysynyt samana. Tuijan paras kaveri sarjan alkuaikoina oli Peetu Määttä, mutta Peetu muutti pois ja Tuija tunsi hetken olevansa aivan yksin, kunnes tapasi Jimi Aron. Aloitettuaan lukion Tuija sai uusia ystäviä, kuten Iriksen ja Annin. Tuija oli myös hyvä ystävä sisarustensa Vilman ja Oskun kanssa.

Joonas "Jimi" Aro oli Tuijan suuri rakkaus, jonka Tuija tapasi perhetukikeskuksessa, missä Peetukin asui jonkin aikaa. Jimi aiheutti Tuijalle ja samalla muillekin ongelmia, mutta Tuija piti hänestä silti. Tuijan isä Asko ei pitänyt Jimistä ja yritti tulla parin väliin. Jimi esimerkiksi syyllistyi tuhopolttoon, kun hän yritti polttaa Sunerin, koska Tero Kuusla oli varastanut hänen aurinkopaneeli-ideansa. Jäätyään kiinni Jimi karkasi arestista, meni Haavistoon piiloon ja kertoi Tuijalle karkaavansa maasta pyytäen tätä sitten mukaansa. Tuija kieltäytyi ensin, mutta suostui myöhemmin vietettyään yön Jimin kanssa. Minna löysi Jimin tilaamat junaliput tietokoneelta ja lähti etsimään Tuijaa. Minna sai estettyä Tuijaa lähtemästä Jimin mukaan, mutta Jimi lähti junalla pois Virtauksesta.

Myöhemmin Jimi tuli takaisin ja aloitti koulun uudestaan lukiossa. Iris Rainio kiinnostui Jimistä ja yritti tehdä kaikkensa päästäkseen Tuijan ja Jimin väliin onnistuen siinä hyvin lähetettyään Tuijalle kuvan, jossa Iris makaa nukkuvan Jimin vieressä sängyllä. Tuija suuttui Jimille eikä halunnut olla tämän kanssa tekemisissä. Tuijan tunteet siskonsa Vilman ex-aviomiestä kohtaan lämpenivät, kun Tuija oli välirikossa Jimin kanssa. Ihastumiseksi jäänyt suhde päättyi Janin kertoessa Tuijalle, ettei heistä ikinä tulisi mitään, koska Jani rakasti edelleen Vilmaa. Sen jälkeen Jimin ja Tuijan välillä nähtiin jälleen kipinää, mutta pian sen jälkeen Jimi poistui taas sarjasta päädyttyään rikollisille teille.

Jimin palattua takaisin Virtaukseen vankilasta Tuija oli aluksi iloinen Jimin näkemisestä, mutta Jimin uskoon tuleminen ei miellyttänyt häntä. He pysyivät ystävinä. Tuija halusi seurustella Jimin kanssa, mutta uskoon tullut Jimi ei pystynyt aloittamaan uutta suhdetta Tuijan kanssa. Myöhemmin kaksikon välit kuitenkin lämpenivät ja Jimi antoi Tuijalle ristikaulakorunsa merkiksi rakkaudestaan Tuijaa kohtaan. He saivat vanhat asiat sovittua ja olivat onnellisia yhdessä, kunnes talven 2015 päätösjaksossa tapahtuneessa Voimalan räjähdyksessä Jimi menehtyi ja heidän rakkaustarinansa päättyi. Myöhemmin Tuija lähetti säilyttämänsä Jimin ristikorun Assisiin haudattavaksi.

Tuija aloitti kevällä 2016 autokoulun. Tuija sai ajokortin ja hän oli aikeissa lähteä Eurooppaan uusien autokerholta saatujen ystäviensä kanssa. Tuija joutui kevään 2016 päätösjaksossa auto-onnettomuuteen, koska ajoi ylinopeutta. Ollessaan tajuttomana autossa Tuija näki Jimin kuvitelmissaan. Onnettomuudessa Tuijalta murtui käsi ja hänellä oli myös kaularangan tuki hetken aikaa. Onnettomuuden myötä Tuija ei enää aikonut lähteä Eurooppaan osallistuakseen laittomaan ralliin. Tuijan kiinnostus autoihin ei kuitenkaan lopahtanut ja hän auttoi jatkossakin ystäviään autojen kanssa.

Myöhemmin Tuija tutustui Lenni Morrikseen lukionsa musikaalin suunnittelun yhteydessä. Pikkuhiljaa Lennissä ja Tuijassa alkoi ilmetä pieniä ihastumisen merkkejä toisiaan kohtaan. He tulivat hyvin toimeen ja viettivät paljon aikaa yhdessä, kunnes Iris yritti tulla heidän väliinsä onnistumatta kuitenkaan. Keväällä 2017 kaksikko päätyi Tuijan ylioppilasjuhlien jälkeen suutelemaan. Pari aloitti julkisen seurustelun, mutta erosi hyvin pian johtuen erimielisyyksistä. Helmikuussa 2017 esitetyssä jaksossa Tuija muutti tätinsä Elinan luo Sveitsiin ja aloitti opiskelut siellä. Tuija nähtiin myös sarjan viimeisessä jaksossa.

### Vilma Haavisto

**Vilma Sofia Haavisto** (es. Rosa Hautala) esiintyi sarjassa alusta lähtien vuodesta 2010 vuoteen 2017 asti. Vilma on Minnan ja Askon esikoinen. Asko ja Minna ovat aina pitäneet Vilmaa helppona lapsena, mutta siirryttyään lukioon Vilma alkoi olemaan enemmän törmäyskurssilla vanhempiensa kanssa. Näissä tilanteissa Vilman isovanhemmat Aino ja Ensio usein riensivät apuun ja yrittivät sovitella tilannetta. Luonteeltaan Vilma on määrätietoinen, mutta hänen oli usein vaikea luottaa itseensä lukioikäisenä ja hän yllättyi huomatessaan olevansa pidetty. Vilman hyviä ystäviä olivat Krista Kortelainen ja Emmi Lukkari, joihin hän tutustui lukiossa.

Ensimmäisellä tuotantokaudella Vilma ihastui tanssinopettajaansa Ilari Larssoniin ja kuvitteli heidän välilleen suuren rakkaustarinan. Kun Vilman tunteet selvisivät muille ja Ilari päätti erota virastaan opettajana, Vilma raivostui eikä halunnut tulla Ilarin sijaiseksi saapuneen Marika Ruuskasen oppitunneille. Lopulta Vilma alkoi kuitenkin jälleen nauttia tanssista, mutta Marikan esitettyä tanssitunnilla videon tanssijasta, Vilma alkoi ihailla tanssijan hoikkaa ja siroa kehoa verraten sitä omaansa. Siitä alkoi Vilman laihdutuksen syöksykierre, joka johti kaularangan murtumiseen tanssikilpailussa. Hän joutui olemaan pyörätuolissa kuukausia ennen kuin parani.

Lukioikäinen Vilma alkoi seurustella Jani Hellemaan kanssa. Jani oli ollut ihastunut Vilmaan jo pitkään, mutta he alkoivat lähentyä vasta Vilmalle tanssikilpailuissa sattuneen onnettomuuden jälkeen. Heidän seurusteltuaan jonkin aikaa Vilma alkoi kärsiä samantapaisista oireista kuin syömishäiriönsä aikaan: ruoka ei maistunut ja häntä huimasi. Vilman lähipiiri huolestui hänestä ja lääkäri epäili Vilman oireiden syyksi mahdollista raskautta. Vilma osti raskaustestin, mutta heitti sen pois kuultuaan Marikalta, että oireet saattoivat johtua siitä, että Vilma oli aloittanut tanssin pitkän tauon jälkeen. Syksyn 2012 päätösjaksossa Vilma kuitenkin teki raskaustestin, joka oli positiivinen. Kerrottuaan asiasta Janille, hän pohti pitääkö lapsen vai tekeekö abortin. Jani ei kokenut olevansa valmis isäksi, mutta kaksikko päätti pitää lapsen. Kevään 2013 päätösjaksossa Vilman synnytys käynnistyi muutamia viikkoja etuajassa ja Vilma synnytti lukion asuntolassa poikavauvan, jonka nimeksi annettiin Väinö. Väinön syntymän ja Ension kuoleman jälkeen Jani kosi Vilmaa. Hetken epäröinnin jälkeen Vilma suostui kosintaan. Myöhemmin Karri Palomäki ihastui Vilmaan ja Vilma häneen, vaikka Vilma olikin pian menossa naimisiin Janin kanssa. Karri oli Janin bestman. Vilma ei voinut tunteilleen mitään, joten hän jätti Janin hääjuhlassa ja lähti Karrin mukaan.

Pian Vilman ja Karrin palattua Väinö sairastui vakavasti ja kävi lähellä kuolemaa. Kaiken varalta Vilma päätti muuttaa Karrin ja Väinön kanssa asuntolasta Haavistoon. Jani ei riemastunut Karrin tulosta. Karrin ja Vilman suhde oli todella haastava, koska Karri ei ollut kovin läsnä perhe-elämässä. Karri kuitenkin kosi Vilmaa ja Vilma suostui. Ei mennyt kauan, kunnes Vilma jätti Karrin huomattuaan rakastavansa Jania yhä. Jätettyään Karrin Vilma sanoi Janille haluavansa tämän takaisin. Jani ei kuitenkaan ollut kertonut Vilmalle seurustelevansa Tiian kanssa. Keväällä 2015 päätösjaksossa Vilma päätti kosia Jania, mistä tämä kuitenkin kieltäytyi. Myöhemmin Vilma ja Jani päätyivät suutelemaan Janin ollessa vielä Tiia Frimanin kanssa yhdessä. Pian Jani jätti Tiian, koska tajusi rakastavansa vielä Vilmaa. Keväällä 2016 paljastui, että Vilma, Jani ja Väinö ovat muuttaneet yhteen ja aloittaneet perhe-elämän uudestaan. Heidät vihittiin uudelleen avioliittoon perheen läsnä ollessa ja ystävät järjestivät heille Turpiini-ravintolassa hääjuhlan.

Myöhemmin kevään 2016 aikana selvisi, että Vilma oli saanut kesätyöpaikan Kreikasta. Saman vuoden syksyn jaksoissa Vilma lähti Janin ja Väinön kanssa Kreikkaan ollen pois sarjasta lähes puolet seitsemännen kauden syksystä. Palattuaan Kreikasta Vilma näki öisin painajaisia Kreikan tapahtumista. Vilma oli yrittänyt pelastaa lapsen, joka oli kuitenkin menehtynyt Vilman silmien edessä. Vilma pelkäsi samoin käyvän Väinölle ja tekeytyi kipeäksi ollakseen Väinön kanssa kotona. Jani vei Vilman hevostallille vieroittaakseen Vilman Väinöstä. Vilma pääsi pitkästä aikaa ratsastamaan, mutta syksyn 2016 loppupuolella Janille selvisi, että Vilma ei enää hoitanut opiskelujaan vaan oli kaiket päivät tallilla. Vilma ilmoitti Janille lopettavansa lääkäriopiskelunsa. Myöhemmin Vilma päätti kuitenkin jatkaa opintojaan, mutta haki Tampereen sijaan opiskelupaikkaa Helsingistä, jonne kolmihenkinen perhe muutti lokakuussa 2017 ja näin ollen he poistuivat sarjasta. Vilma perheineen saapui Virtaukseen vierailulle vielä sarjan viimeisen jakson ajaksi.

### Väinö Haavisto

**Väinö Ensio Haavisto** kotkalainen(es. Eetu Autio) on Vilma Haaviston ja Jani Hellemaan lapsi. Väinö syntyi samana päivänä kuin Ensio kuoli eli kevään 2013 päätösjaksossa. Ensio ehti kuitenkin nähdä Väinön ennen kuolemaansa. Väinö poistui sarjasta lokakuussa 2017, kun hän muutti vanhempiensa kanssa Helsinkiin. Väinö nähtiin kuitenkin myös sarjan viimeisessä jaksossa syksyllä 2018.

### Jani Hellemaa

**Jani Ilmari Hellemaa** (s. 10. kesäkuuta 1994, es. Valtteri Lehtinen) esiintyi sarjassa alusta asti vuodesta 2010 vuoteen 2017 sekä lyhyellä vierailulla vuonna 2018. Luonteeltaan Jani on mukava ja kaikkien kanssa toimeen tuleva ihminen, joka ei pidä turhan suurta meteliä itsestään. Hän tulee huonoista kotioloista, eikä sen takia matkusta lomilla perheensä luokse. Aatteiltaan Jani on streittari, eikä siten siis käytä lainkaan päihteitä, vaikka sarjan alkuaikoina järjestetyissä lukiolaisten bileissä hän tosin nautti alkoholia. Janin aate juontaa juurensa hänen vanhempiensa vaikeista alkoholiongelmista. Syksyllä 2017 Jani kuitenkin sortui itsekin käyttämään runsaasti alkoholia ja sai syytteen rattijuopumuksesta. Vihreät Valot on Janin ja hänen kavereidensa lukioaikana perustama bändi. Jani on soittanut Vihreissä Valoissa koskettimia ja toiminut myös Vihreiden Valojen laulajana.

Jani oli sarjan alusta asti ihastunut Vilma Haavistoon, jonka kanssa hän nyt on naimisissa. Pari alkoi seurustella vasta kolmannen tuotantokauden syksyllä, koska Jani oli pitkään Vilmalle pelkkä kaveri, mutta sen jälkeen kun Vilma pääsi pois pyörätuolista kaksikko rakastui toisiinsa ja he viettivät yhden yön saaressa kahdestaan jonka jälkeen jonkun ajan päästä tapahtuu suuri yllättävä asia. Yllättäen Vilma tuli raskaaksi vahingossa mikä järkytti kaksikkoa. Jani ei aluksi kokenut olevansa valmis isäksi, mutta mietittyään pitkään he päättivät lopulta pitää lapsen, joka syntyi kolmannen tuotantokauden lopulla. Poika sai nimekseen Väinö Ensio Haavisto. 

Jani kosi Vilmaa alkusyksystä 2013, mihin Vilma vastasi jonkin ajan kuluttua myöntävästi. Vilma ja Jani menivät naimisiin, mutta jo hääjuhlassa Vilma jätti Janin ja karkasi Karri Palomäen kanssa hetkeksi pois Virtauksesta. Jani ei pystynyt hyväksymään Karria ja hankki Karrille lähestymiskiellon poikaansa Väinöön. Myöhemmin Jani perui lähestymiskiellon, koska saivat Vilman kanssa sovun tehtyä ja molemmat suostuivat yhteishuoltajuuteen. Sittemmin Vilma jätti Karrin, koska huomasi, että hänellä oli vielä tunteita Jania kohtaan. Jani oli kuitenkin alkanut seurustelemaan Tiia Frimanin kanssa ensimmäisen kerran asuessaan vielä Haavistossa. Tiia kuitenkin halusi erota Janista kuultuaan Karrilta kaikista perhekuvioista, mitä Karri oli tietenkin hieman liioitellut. Myöhemmin Tiia palasi sarjaan tultuaan kuuntelemaan Janin keikkaa. Tiia ja Jani päätyivät takaisin yhteen. Suhde oli yhtä edestakaista vääntämistä, koska Jani ei ollut varma tunteistaan. Myöhemmin Tiia ja Jani erosivat, koska Janilla oli tunteita vielä Vilmaa kohtaan.

Keväällä 2016 Vilma, Jani ja Väinö olivat muuttaneet yhteen. Vilma ja Jani menivät naimisiin. Jani on alkoi huomata Väinössä erityistä musiikillista lahjakkuutta. Syksyllä 2017 hän sai syytteen rattijuopumuksesta, ajatettuaan 0,8 promillen humalassa Väinö kyydissään puolisonsa mummon Ainon autolla. Vilma suuttui tästä ja sanoi, että Janilla on kaksi vaihtoehtoa: joko muuttaa pois ja erota Vilmasta tai mennä hoitoon alkaneen alkoholisminsa kanssa. Jani valitsi hoidon, vaikkei itse vieläkään tuntunut uskovan, että on alkoholisti. Jani pääsi hoidosta lomalle hoitajien luvalla, mutta tietenkin sillä ehdolla ettei joisi mitään alkoholipitoista. Hän tuli auttamaan Vilmaa lähestyvässä muutossa. Lokakuun 2017 loppupuolella Vilma, Jani ja Väinö lähtivät Virtauksesta ja muuttivat Helsinkiin Vilman opintojen perässä, mutta heidät nähtiin perheenä Virtauksessa vielä sarjan viimeisessä jaksossa, joka esitettiin joulukuussa 2018.

### Niklas Järvelä

Niklas Järvelä (es. Kai Vaine)
**Niklas Järvelä** (es. Kai Vaine) on esiintynyt sarjassa lokakuusta 2011 lokakuuhun 2012 saakka, sitten maaliskuusta 2013 alkaen vuoteen 2015 ja jälleen lokakuusta 2017 alkaen sarjan loppuun asti. Niklaksen ensiesiintyminen nähtiin jaksossa "Parempi rakastaa ja menettää, kuin olla koskaan rakastamatta".

Sarjaan saapuessaan Niklas oli mysteerimies Elina Haaviston menneisyydestä ja yritti kovasti saada Elinan itselleen. Niklaksella on entisestä liitostaan Oliver-niminen poika. Niklas on työskennellyt Eco Investor-nimisessä rahoitusyhtiössä, joka tarjosi palveluitaan vaikeuksissa olleelle Sunerille, jota rahoitusyhtiö kuitenkin piti hyvänä sijoituskohteena. Elina seurusteli tuolloin Sunerin toimitusjohtajan pojan, Aleksi Ruuskasen, kanssa, ja oli aikeissa mennä tämän kanssa naimisiin, kunnes kamppailu vanhoja tunteita vastaan kävi liian haastavaksi ja pari päätti erota. Elina vietti eron jälkeen yhden yön Niklaksen kanssa, mutta päätti kuitenkin lähteä töiden perässä Espanjaan. Elinan lähdon jälkeen tämän käly Minna Haavisto ihastui Niklakseen, joka oli avoimesti flirttaillut tämän kanssa pidemmän aikaa tietäen kuitenkin Minnan olevan naimisissa. Pari päätyi ensin ensin suutelemaan ja sittemmin sänkyyn, mikä ei kuitenkaan merkinnyt Niklakselle mitään ja tämä lähti Virtauksesta. Pian Virtauksesta lähdön jälkeen Niklas muutti Barcelonaan ja alkoi siellä seurustella Elinan kanssa. Hän palasi Elinan kanssa takaisin Virtaukseen ja he muuttivat väliaikaisesti Haaviston tilalle asumaan.

Niklas ja Elina ovat eronneet ja palanneet yhteen monesti. Elinasta erossa ollessaan Niklaksella on Minna Haaviston lisäksi ollut suhde Krista Kortelaiseen, joka tuli suhteen myötä myös raskaaksi, mutta teki lopulta abortin. Niklas kertoi Kristasta itse Elinalle, joka lähti tämän kuultuaan ratsastamaan. Elinan loukkaannuttua vakavasti tippuessaan hevosen selästä, Niklas tunsi syyllisyyttä, ja halusi rahoittaa Elinan hoidon kalliissa yksityisessä hoitokodissa Sveitsissä. Niklaksen ja Elinan välit lämpenivät jälleen ja lopulta Niklas lähti Sveitsiin Elinan tueksi. Syksyllä 2017 Niklas palasi Virtaukseen selvittämään välejään Suomeen palanneen ja hoidot keskeyttäneen Elinan kanssa. Elina oli aluksi harkinnut asumuseroa, mutta kuultuaan Niklaksen aikoinaan pettäneen häntä Mirja Mäkimaan kanssa, hän soitti vihaisena Niklakselle ja sanoi, ettei halua nähdä tätä enää koskaan. Virtauksessa Elina kuitenkin ilmoitti jättävänsä Niklaksen lopullisesti. Tästä katkeroituneena Niklas varasti Elinan ja Laurin uuden yrityksen, Elaterin, lähettämättömän patenttihakemuksen Elinan keksimästä energiaverhosta ja lähetti sen sähköisenä ennen Elinaa ja Lauria, mikä tarkoitti sitä, että Elaterille ei myönnetty patenttia.

Tämän jälkeen Niklas halusi edelleen olla kuitenkin Elinan kanssa yhteyksissä ja hankkiutui itse Virtauksen energiakonsultiksi uuteen SunCity-projektiin, johon hän halusi pyytää Elateria. Tarjous oli patenttinsa menettäneen Elaterin kannalta ainutlaatuinen, joten Elinan ja Laurin oli pakko suostua. Myöhemmin Niklas joutui onnettomuuteen ja muutti sen myötä elämäntyyliään ja -tapojaan huomattavasti, ja siirsi lahjakirjan muodossa energiaverhon patentin Elaterille. Elinan suruksi paljastui kuitenkin, että patentti on arvoton, sillä joku on alkanut Singaporessa tuottamaan samaa keksintöä halvemmalla hinnalla. Elina suivaantui tästä Niklakselle, jonka useat liikemaailman kontaktit vievät Singaporeen. Niklas kuitenkin väitti, ettei hänellä ollut tietoakaan patentin kohtalosta. Myöhemmin hän auttoikin Elinaa saamaan Elaterille hyvän asiakkaan Ahvenanmaalta. Tämä hyvä asiakas eli Göran Hammar sai Niklaksen kiristettyä mukaan pimeään bisnekseen. Niklas sai häneltä suuren summan pimeää rahaa, joka hävisi yllättäen Niklaksen piilopaikasta. Niklasta alettiin uhkailla ja häntä vaadittiin keräämään rahat pian takaisin kokoon. Kevään 2018 päätösjaksossa Aino löysi Niklakselta hävinneet rahat Haavistosta. Niklas sai pelastettua Elinan ja Laurin Hammarilta. Niklasta uhattiin aseella. Niklas kertoi Elinalle että hänellä oli veli Tobias joka menehtyi 7-vuotiaana. Niklas ei ollut tietoinen Elinan ja Laurin suhteesta, kun hän kosi Elinaa viikinkisormuksella, mihin Elina vastasi kielteisesti. Niklaksen ja hänen tyttöystävänsä Liseloten oli tarkoitus muuttaa Sveitsiin, kunnes Niklas kuuli Elinan odottavan hänen lastaan. Niklas pilasi Elinan ja Laurin kihlajaiset ja järkytti Ainon. Niklas on mukana Sunerissa, jonka Pentti perusti uudestaan syksyllä 2018. Sarjan viimeisessä jaksossa Elinan piti mennä Laurin kanssa naimisiin, mutta Lauri perui häät tajuttuaan, että Elina rakasti Niklasta ja Niklas edelleen Elinaa.

Niklas oli myös yksi monikansallisen vuonna 2015 sarjassa vaikuttaneen kaivosyhtiö Hansson Mining Companyn kiivaista vastustajista.

### Stella Kuparinen

**Stella Maria Estelle Kuparinen** (myöh. **Haavisto**, es. Ronja Alatalo) on Kokkolasta kotoisin oleva musiikillisesti lahjakas tyttö, joka nähtiin sarjassa ensimmäisen kerran syksyllä 2016. Stella tuli käymään Virtauksessa tutustumassa lukioon ja haaveili pääsevänsä valituksi sinne. Stella olisi päässyt edellissyksynä lukioon, mutta yhteishaussa hän oli laittanut Virtauksen lukion kolmanneksi vaihtoehdokseen. Hänen äitinsä on ollut lievästi Virtauksen lukioon opiskelujen perässä lähtemistä vastaan Kokkolan ja Virtauksen välillä olevan pitkän matkan takia. Stella sairastaa perinnöllistä sairautta, mistä hänen lisäkseen muutama hänen ystävistään on tietoinen. Sairaus aiheuttaa verenpaineen heittelyä ja nenäverenvuotoa. Stella ei itse suhtaudu sairauteensa kovin myönteisesti eikä halua muiden tietävän siitä.

Stella pääsi opiskelemaan lukioon ja asumaan asuntolaan. Hän on ihastunut samassa lukiossa opiskelevaan Osku Haavistoon, jonka kanssa hän on viettänyt paljon aikaa. Osku päätyi Stellan selän takana sänkyyn Maria Nikon kanssa, mistä Stella loukkaantui. Niinpä Stella ja Lenni Morris esittävät seurustelevansa samalla, kun Osku ja Maria esittävät seurustelevansa tehdäkseen toisen parin osapuolet mustasukkaisiksi. Myöhemmin Stella päätti ryhtyä oppilaskunnan puheenjohtajaksi Lennin ehdotuksesta. Kisassa hänelle ja Oskulle tuli riitaa eikä kumpikaan heistä voittanut puheenjohtajan paikkaa. Myöhemmin Stella ja Lenni päätyivät suutelemaan. Myöhemmin he päättivät alkaa seurustella. Lenni on kuitenkin pettänyt Stellaa suutelemalla Mariaa useamman kerran tämän selän takana. Stella itse ei tiedä siitä, mutta samalla hän on itse edelleen jonkin verran ihastunut Oskuun. Osku selvitti keväällä 2018 lisää Stellan sairaudesta Vilman kautta. Syksyllä 2018 Lenni jättää Stellan ja pian sen jälkeen Stella alkaa seurustella Oskun kanssa. Stellan saatua sairauskohtauksen selviää että Stellan munuaiset ovat huonossa kunnossa. Lopulta Stella joutuu sairaalaan. Stella tarvitsi elinsiirron ja selviää, että Osku pystyisi luovuttamaan munuaisensa Stellalle. Stella on ensin epäileväinen, mutta lopulta suostuu ehdotukseen. Osku ei kuitenkaan ole tarpeeksi läheinen, joten heidän täytyy mennä naimisiin. Osku ja Stella menevät naimisiin ja Osku luovuttaa Stellalle toisen munuaisensa.

### Irma Alajoki

**Irma Alajoki** (es. Soili Markkanen) on Kittilästä kotoisin oleva Minna Alajoen äiti ja Ainon entinen ystävä. Näin ollen hän on myös Minnan neljän lapsen, Vilman, Tuijan, Oskun ja Oulan isoäiti ja Väinön isoisoäiti. Irmalla on suhteellisen vakava muistisairaus.

Helmiset
--------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Valpuri Jokitie | Aava Helminen | 687–802 | 2017–2018 |
| Eeva Rajakangas | Kaisla Helminen | 687–802 | 2017–2018 |
| Lotta Lehtikari | Maija Helminen | 686–802 | 2017–2018 |
| Toni Nikka | Pyry Helminen | 687–802 | 2017–2018 |

### Aava Helminen

**Aava Helminen** (es. Valpuri Jokitie) on Maijan tytär sekä Kaislan ja Pyryn pikkusisko, joka muutti perheensä kanssa Virtaukseen syksyllä 2017. Aavalla ei ehtinyt saada ennen sarjan loppua kovinkaan paljoa omia juonikuvioita, mutta hän oli vahvasti mukana perheensä juonikuvioissa ja lisäksi hän ystävystyi Roni Sirenin ja Tero Kuuslan kanssa. Heistä jälkimmäisen Aava saattoi lopulta yhteen äitinsä Maijan kanssa, kuten Tero ja Maija itse eivät saaneet kerrottua tunteistaan toisilleen.

### Kaisla Helminen

**Kaisla Helminen** (es. Eeva Rajakangas) on Maijan tytär, Aavan isosisko ja Pyryn kaksoissisar, joka on Pyryä kymmenen minuuttia vanhempi. Hän muutti perheineen Virtaukseen päästyään veljensä kanssa opiskelemaan Virtauksen ilmaisutaidon lukioon. Kaisla ei ole kovin kiinnostunut taideaineista. Kaisla on ihastunut Iiro Rainioon, jonka kanssa hän päätti yhdessä kisata paikasta oppilaskunnan puheenjohtajana ja he voittivat. Myöhemmin kaksikko suuteli koululla järjestettyjen juhlien jälkeen. He alkoivat seurustella, mutta pian suhteeseen ilmestyi kolmas pyörä, kun Pyry ilmoitti Iirolle olevansa ihastunut tähän. Iiro ei osannut suhtautua asiaan eikä Kaisla tiedä koko jutusta. Kaislan suunnitellessa romanttista iltaa ja yötä hänelle ja Iirolle, tämä suuteli toisaalla Pyryä. Iiro jätti Kaislan syksyllä 2018, mutta vielä samana syksynä Kaisla alkoi seurustella Lenni Morriksen kanssa.

### Maija Helminen

**Maija Helminen** (es. Lotta Lehtikari) on Kaislan, Pyryn ja Aavan äiti. Hän on nykyään yksinhuoltaja, sillä hänen lastensa isä ja entinen miehensä Martti on kuollut. Maija on Otso Karhun vanha tuttu teatterikuvioista. Maijan piti muuttaa Haaviston vanhalle puolelle, jonka Otso oli remontoinut häntä ja lapsia varten. Muutamien sekaannusten seurauksena he muuttivat asumaan Tero Kuuslan omakotitalon yläkertaan. Maijassa oli havaittavissa ihastumisen merkkejä Teroa kohtaan. Myös Tero oli ihastunut Maijaan. Syksyllä 2018 Tero suuteli Maijaa takapihalla. Tero pyysi Maijaa unohtamaan suudelman. He kumminkin päätyivät viettämään yhteisen yön. Syksyllä 2018 he alkoivat seurustella ja olivat yhdessä vielä sarjan loppuessakin.

### Pyry Helminen

**Pyry Helminen** (es. Toni Nikka) on Maijan poika, Aavan isoveli ja Kaislan kaksoisveli. Pyry on luonteeltaan taiteilijamainen nuori mies ja aloitti opiskelut Virtauksen lukiossa syksyllä 2017. Pyry on kertonut olevansa homoseksuaali. Pyry ystävystyi lukiossa Iiro Rainion kanssa ja hän on ihastunut Iiroon, jolla on kuitenkin tunteita Kaislaa eli Pyryn kaksoissiskoa kohtaan. Pyry kertoi tunteistaan Iirolle keväällä 2018 esitetyssä jaksossa. Iiro ei aluksi osannut suhtautua saamaansa tietoon, mutta kevään 2018 päätösjaksossa Pyry ja Iiro suutelivat ja syksyllä 2018 he päätyivät monien mutkien jälkeen seurustelemaan.

Hiltuset
--------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Eppu Salminen | Jukka Hiltunen | 346–404, 465–593 | 2014, 2015–2016 |
| Nina Linnovaara | Outi Hiltunen | 588–593 | 2016 |

### Jukka Hiltunen

**Jukka Hiltunen** (es. Eppu Salminen, 2014, 2015-2016) oli Virtauksen lukion matematiikan opettaja. Hän oli hyvin tiukka, eivätkä oppilaat tulleet toimeen hänen kanssaan ja yrittivät savustaa tämän ulos koulusta. Hän ihastui Vilma Haavistoon ja kirjoitti hänestä runon, mutta runon päätyessä vahingossa Vilman laukkuun Hiltusen tunteet paljastuivat laajemmalle joukolle. Tuija, Iris, Anni, Veeti ja Roni luokkatovereineen lopulta savustivat Jukan eroamaan virastaan syyskuussa 2014.

Hiltunen palasi virkaansa maaliskuussa 2015 opettajapulan vuoksi. Hiltunen sai juonittua itselleen rehtorin paikan ja sai Lissun luvalla jatkaa sitä keväällä 2016. Hiltunen rakastui Minna Alajokeen ja houkutteli Minnan lukioon terveystiedon opettajaksi. Hiltunen kertoi Minnalle menettäneensä Outi-vaimonsa tsunamissa, mistä Minna päätteli Outin kuolleen ja kertoi asiasta Askolle. Asko sai myöhemmin selville, ettei Outi olekaan kuollut ja Minna kuuli Hiltuselta, että Outi lähti Thaimaassa toisen miehen matkaan. Syksyllä 2016 Jukan ja Minnan muutettua Vilman ja Janin asuntoon kesän ajaksi, Jukka päätti kosia Minnaa ja Minna vastasi myöntävästi. Kihlajaisiin saapui myös Outi, joka halusi Jukan takaisin. Jukan tunteet Outia kohtaan nousivat pintaan ja Jukka päätti jatkaa elämäänsä Outin kanssa Thaimaassa jättäen Minnan ja samalla poistuen sarjasta.

### Outi Hiltunen

**Outi Hiltunen** (es. Nina Linnovaara) on Jukka Hiltusen nykyinen puoliso. He erosivat vuosia sitten, kun Outi löysi ihmisiä tsunamista pelastaessaan uuden miehen. Vuonna 2016 Jukka ilmoitti haluavansa virallistaa heidän avioeronsa. Outi saapui yllättäen Minnan ja Jukan kihlajaisiin esitellen itsensä "Jukan vaimona". Hän halusi Jukan takaisin, vaikka he olivat sopineet hoitavansa avioeron sähköisesti. Jukan tunteet Outia kohtaan nousivat pintaan, joten hän jätti Minnan ja lähti Virtauksesta Outin kanssa Thaimaahan.

Karhut, Jokela, Kanerva
-----------------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Jyrki Nousiainen | Eelis Karhu | 439 | 2014 |
| Aimo Räsänen | Otso Karhu | 1–802 | 2010–2018 |
| Antti Väre | Tomi Karhu | 1–418, 483–802 | 2010–2014, 2015–2018 |
| Satu Silvo | Jaana Jokela | 315, 349–406 | 2013, 2014 |
| Hanna-Riikka Siitonen (2010–2018)Mari Posti (2018)  | Lisbeth "Lissu" Kanerva | 1–731 (Siitonen), 732–802 (Posti) | 2010–2018 |

### Eelis Karhu

**Eelis Karhu** (es. Jyrki Nousiainen) on Otso Karhun Espanjassa asuva isä ja Otson pojan Tomin isoisä, joka esiintyi sarjassa lyhyesti vuonna 2014.

### Otso Karhu

**Otso Karhu** (es. Aimo Räsänen) on esiintynyt sarjassa alusta asti vuodesta 2010 alkaen. Sarjan alussa Otso oli poikansa Tomi Karhun yksinhuoltaja ja eronnut vaimostaan muutama vuosi ennen sarjan alun tapahtumia vannoen, ettei aio koskaan ottaa ketään tämän tilalle. Tällöin hän työskenteli Suner-nimisessä yrityksessä, joka oli yksi sarjan keskeisimmistä tapahtumapaikoista pitkään. Myöhemmin hän työskenteli Hansson Mining Companyn alaisena. Keväällä 2016 Otso sai työpaikan räjähdyksen jälkeen uudistetun Voimalan käyttöpäällikkönä, mutta vaihtoi työpaikkansa Tero Kuuslan yrityksen, TK-Palveluiden, alaiseksi.

Otso oli Sakari Määtän, Lauri Kallion ja Pentti Ruuskasen hyvä ystävä. Heillä on tapana viettää yhteisiä iltoja urheilua katsellen ja olutta juoden. Ystävyyssuhde Sakariin päättyi Sakarin muutettua Tampereelle ja ystävyyssuhde Penttiin on jatkunut etäisenä Pentin muutettua Espanjaan.

Myöhemmin Otso vannomisestaan huolimatta päätyi seurustelemaan hetkeksi Päivikki Summasen kanssa, mutta suhde päättyi, kun Päivikki muutti tyttärensä Nannan kanssa Rovaniemelle. Otso oli kihloissa Mirja Mäkimaan kanssa, mutta erosi tästä kun Otsolle selvisi Mirjan suudelleen Niklas Järvelää heidän harjoittaessaan toimintaansa Hansson Mining Companya vastaan. Otso olisi halunnut Mirjan takaisin, mutta Mirjan saatua työpaikan Namibiasta, hän päätti ottaa työn vastaan. Syksyllä 2017 Otson vanha tuttu ja ihastus, Maija Helminen, muutti kolmen lapsensa kanssa Virtaukseen. Otso remontoi tälle valmiiksi Haaviston vanhan puolen. Muutaman sekaannuksen kautta Maija muutti kuitenkin Teron omakotitalon yläkertaan. Siitä huolimatta Otso on yrittänyt hurmata Maijan. Otsolla oli myös jonkinlaista säätöä Lissu Kanervan kanssa jonkin aikaa, kunnes Lissu päätti lopettaa suhteen ja toivottaa Otsolle onnea Maijan suhteen. Otso ei kuitenkaan saanut hurmattua Maijaa, vaan sai kuulla, ettei Maijalla ollut tunteita häntä kohtaan, vaan että hän näki Otson vain ystävänä. Syksyllä 2018 Otso ja Lissu alkoivat seurustella. Otso ja Lissu ostivat talon, minkä jälkeen Otso sai töitä uudelleen perusteltulta Sunerilta. Sarjan päättyessä Otso oli onnellisesti yhdessä Lissun kanssa.

### Tomi Karhu

Tomi Karhu (es. Antti Väre)
**Tomi Karhu** (es. Antti Väre) on Otso Karhun ja Jaana Jokelan poika, joka on ollut mukana sarjassa alusta alkaen. Tomi oli koulussa hyvä, etenkin äidinkielessä. Lukioaikana tavoitteenaan oli tulla toimittajaksi. Keväällä 2011 Virtauksen kevätjuhlassa esitetty Tuhkimo-musikaali oli Tomin käsikirjoittama ja ohjaama.

Sarjan alussa Tomi asui yhdessä isänsä Otson kanssa ja ensimmäisen lukiovuotensa aikana hän alkoi seurustella Emmi Lukkarin kanssa. Emmin ja Tomin välillä oli kipinöinyt sarjan alusta asti. Myös Krista Kortelainen oli tuolloin kiinnostunut Tomista, mutta Tomi valitsi Emmin. He seurustelivat pitkään mutta kolmannella tuotantokaudella suhdetta alkoi vaivata Tomin mustasukkaisuus Emmin ja tämän managerin Aleksin yhteisestä ajanvietosta. Emmi muun muassa jätti Tomin järjestämät treffit rantasaunalla väliin, koska lähti Aleksin kanssa yllättäen bileisiin, joissa tapasi paljon musiikkialan ammattilaisia. Tomin mustasukkaisuus ei ollut täysin aiheetonta, sillä Emmi oli jo tällöin ihastunut Aleksiin, joka olikin hänen seuraava kumppaninsa. Ensin Tomi ilmoitti heidän pitävän taukoa suhteesta, jotta molemmat saisivat aikaa miettiä, mitä elämältään oikeasti haluavat, mutta Emmi päätti suhteen lopullisesti saatuaan tietää Tomin kannattavan suurlukiota. Tomin ja Emmin suhteen ajan Tomi vietti suurimman osan ajastaan asuntolassa Emmin luona ja yhdessä vaiheessa jopa asui siellä riitaannuttuaan Otson kanssa. Eron myötä Tomi muuttui pysyvästi asumaan takaisin Otson luo. Emmin seurustellessa Aleksin kanssa Tomi seurusteli pidemmän aikaa Kristan kanssa. Hänen ja Kristan välillä oli huomattavissa selkeää lähentymistä jo silloin, kun Karri jätti Kristan ja Tomin suhde Emmiin rakoili. Krista ehti kuitenkin palata Karrin kanssa yhteen ennen kuin hän lopetti suhteen ja päätyi yhteen Tomin kanssa. Myöhemmin Tomi ja Emmi palasivat yhteen ja menivät naimisiin. Suhde päättyi eroon Emmin rakastuessa naiseen.

Tomi aiheutti luokkatovereidensa asuinpaikassa asuntolassa vesivahingon marraskuussa 2010 esitetyssä jaksossa, kun Emmi järjesti bileet, joissa Tomi joi runsaasti alkoholia sekä Emmin että Kristan piirittäessä häntä läpi illan. Vesivahingon aiheuttamat haitat ja sen myötä tehdyt korjaukset joutui maksamaan Tomin isä Otso.

Keväällä 2016 Tomi muutti Tampereelle kimppakämppään Reinon, Kristan ja Sonjan kanssa. Tomi opiskelee Tampereella elokuvaohjausta. Sarjan kuluessa niin Tomin tyyli kuin luonnekin on muuttunut rennommaksi, mutta intohimo kameran kanssa työskentelemiseen on säilynyt.

Sarjan kahdeksannella tuotantokaudella Tomi päätyi sänkyyn itseään nuoremman Iris Rainion kanssa. Tomi oli ollut jo pidemmän aikaa kiinnostunut Iriksestä ja he alkoivat seurustella, vaikka Tomilla olikin hieman ongelmia sitoutumisen kanssa. Suhde kuitenkin kärsi useista erimielisyyksistä, joihin liittyivät pitkälti Tomin uusi elokuvaprojekti ja tositelevisio-ohjelma, jossa Iris esiintyi. Tomi jätti Iriksen, mutta pari palasi myöhemmin takaisin yhteen. Tomi aloitti tekemään uutta televisiosarjaa nimeltä *Alaston kaupunki*, johon Iris osallistui. Myöhemmin Tomi sai selville Iriksen olleen Tituksen kanssa Nizzassa, vaikka Iris oli sanonut Tomille olevansa kaverinsa Suskin kanssa Ikalisissa kylpylässä. Monen mutkan jälkeen he saivat sovittua asiansa, mutta parin erimielisyydet eivät päättyneet siihen ja ennen sarjan päättymistä he erosivat. Tomin osalta sarja päättyi siihen, että hän lähti kämppiksensä Sonjan kanssa tutustumaan eteläamerikkalaisen intiaaniheimon elämään.

### Jaana Jokela

**Jaana Jokela** (es. Satu Silvo) on Otso Karhun entinen vaimo ja Tomi Karhun äiti. Hahmo nähtiin sarjassa ensimmäisen kerran lokakuussa 2013 poikansa ylioppilasjuhlissa. Jaana palasi sarjaan jälleen tammikuussa 2014, kun hän osti Virtauksessa sijainneen kukkakaupan. Otson ja Jaanan välit lämpenivät jälleen, mutta juuri ennen parin muuttoa Tampereelle Otso tajusi ettei voi edelleenkään luottaa Jaanaan ja suhde päättyi. Jaana lähti yksin Tampereelle ja laittoi kukkakauppansa myyntiin.

### Lissu Kanerva

Lisbeth "Lissu" Kanerva Hanna-Riikka Siitosen esittämänä.
**Lisbeth "Lissu" Kanerva** (s.1972) (es. Hanna-Riikka Siitonen 2010–2018, Mari Posti 2018) on esiintynyt sarjassa alusta alkaen. Lissuksi kutsuttu Lisbeth työskentelee Virtauksen ilmaisutaidepainotteisessa lukiossa laulunopettajana ja on vetänyt myös Virtauksen sekakuoroa. Myöhemmin hänestä tuli kyseisen lukion rehtori, kunnes luovutti paikkansa aluksi äityslomansa ajaksi, mutta sittemmin pysyvästi Jukka Hiltuselle. Lissulla on tausta Irvikissat-nimisen pop-yhtyeen laulajana. Yhtyeen taustajoukkoihin kuului myös Raimo "Kukko" Koistinen, ja Lissu olikin ollut Kukon ystävä jo pitkään.

Lissu seurusteli jonkin aikaa Lauri Kallion kanssa, mutta suhde kariutui siihen, kun Lissu tajusi Laurin salaa haikailevan Elina Haaviston perään. He palasivat yhteen, mutta seuraavan kerran suhteen katkaisi se, että Lauri oli päätynyt pettämään Lissua tulevan kumppaninsa Petra Kaakon kanssa.

Lissulla oli viidennellä tuotantokaudella suhde Juha Holmaan, joka oli töissä kaivosyhtiö Hansson Mining Companyssä. Lissu tuli raskaaksi Juhalle, mutta Juhan saadessa tietää asiasta hän jätti Lissun ja muutti töihin Kanadaan. Lissu kuitenkin päätti pitää lapsen. Lissu oli raskaana vielä kevään 2015 päätösjaksossa, mutta seuraavan kevään jaksoissa kävi ilmi, että Lissun lapsi oli kuollut. Äitiyslomansa päättänyt Lissu antoi Jukka Hiltusen jatkaa rehtorina, mikä saattoi olla suuri virhe koulun kannalta, sillä Hiltunen minimoi ilmaisuaineiden kulut ja tunnit. Syksyllä 2016 Lissu alkoi viettää paljon aikaa Otso Karhun kanssa ja asuikin hetken aikaa tämän luona.

Lokakuussa 2017 selvisi, että Lissu on sarjassa nähdyn Jarkko Rannilan uusi naisystävä. Lissu ei tiennyt, että Jarkko on lyönyt entistä vaimoaan Onervaa, joka on kimppakämpässä asuvan Sonjan täti ja vuokraa kimppakämppää kämpässä asuville. Lissu sai Jarkon menneisyyden selville itse Onervalta, kun Onerva tuli keskustelemaan hänen ja Emman kanssa alun perin Emman sopeutumisvaikeuksista. Lissu jätti Jarkon saatuaan tietää, että Jarkko oli hänen selkänsä takana yrittänyt saada Onervan takaisin. Tämän jälkeen Lissulla oli säätöä Otson Karhun kanssa, mutta hän päätti lopettaa heidän epämääräiseen suhteensa tajuttuaan, että Otso on ihastunut Maija Helmiseen. Otso ja Lissu alkoivat seurustella syksyllä 2018 ja ostivat lopulta yhteisen omakotitalon. Sarjan päättyessä he olivat onnellisesti yhdessä.

Keväällä 2018 esitetystä jaksosta 732 alkaen Lissun näyttelijäksi vaihtui Mari Posti, sillä Lissua aiemmin näytellyt Hanna-Riikka Siitonen jäi sairauslomalle. Siitonen menehtyi 23. heinäkuuta 2018. Sarjan viimeisen jakson lopussa soi Siitosen muistolle hänen laulamansa kappale "Tunnen nämä kadut".

Lukkarit
--------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Suvi Hurme | Emmi Lukkari | 1–281, 311–418, 483–528, 802 | 2010–2014, 2015, 2018 |
| Tommi Raitolehto | Markku Lukkari | 195–196, 261, 265–266, 275 | 2012, 2013 |

### Emmi Lukkari

Emmi Lukkari (es. Suvi Hurme)
**Emmi Lukkari** on *Uusi päivä* -televisiosarjan hahmo, jota näyttelee Suvi Hurme. Hän esiintyi sarjassa sen alusta lähtien huhtikuuhun 2013 asti ja jälleen saman vuoden lokakuusta alkaen vuoden 2014 lokakuuhun saakka. Hahmo palasi sarjaan jälleen huhtikuussa 2015, mutta poistui saman vuoden lopussa syyskauden päätösjakson jälkeen. Emmi nähtiin myöhemmin sarjan viimeisessä jaksossa, joka esitettiin joulukuussa 2018.

Emmi on lupaava laululahjakkuus ja hän on toiminut Vihreiden Valojen laulajana. Emmi seurusteli Tomi Karhun kanssa, vaikka heidän alkutaipaleensa olikin aluksi vaikea muun muassa siksi, että myös Emmin ystävä Krista oli ihastunut Tomiin, joka piti heistä molemmista. Sen lisäksi kaksikon lähentyessä ja ihastuessa toisiinsa yhä syvemmin yritti Emmin kaveri Nanna Summanen sotkea heidän välinsä. Lopulta Emmi ja Tomi alkoivat seurustella ja olivat yhdessä aina sarjan kolmanteen tuotantokauteen asti, kunnes heillä ei ollut enää aikaa toisilleen. Lopullinen syy eroon oli se, että Tomi kannatti suurlukiota ja Emmi puolestaan tuki ilmaisupainotteista lukiota. Emmi ihastui radiotyönopettajaansa ja manageriinsa Aleksi Ruuskaseen, joka alkoi myös pikkuhiljaa ihastua Emmiin. Aleksi kamppaili pitkään tunteitaan vastaan johtuen asemastaan Emmin opettajana, mutta uskaltautui lopulta suutelemaan Emmiä. Aleksi päätti kuitenkin jarrutella, mutta pian pari päätyi seurustelemaan, salaa tosin. Myöhemmin toistuvat skaandalit Kohu-lehdessä saivat Emmin jättämään Virtauksen ja muuttamaan Berliiniin, jonne Emmin isä oli järjestänyt hänelle uuden koulupaikan. Myöhemmin Berliinissä Emmille sanottiin, että hän ei olisi tarpeeksi lahjakas musiikillisesti, joten joutui palaamaan Virtaukseen. Kun Emmi oli palannut, hän uskottelli muille tulleensa auttamaan Ciccaa, joka oli myös joutunut Kohu-lehden uhriksi. Aleksi ja Emmi alkoivat jälleen seurustella. Aleksi oli myös ainoa, jolle Emmi kertoi totuuden Berlinistä. Myöhemmin Aleksi ja Emmi erosivat, koska Aleksi otti Diandran Emmin tilalle laulamaan Vihreiden Valojen hyväntekeväisyyssinglelle. Sittemmin Tomi ja Emmi löysivät toisensa uudelleen ja menivät syksyllä 2014 naimisiin. Pian naimisiin menon jälkeen he lähtivät Intiaan.

Palattuaan Intiasta hän ryhtyi auttamaan Kristaa ja piti huolen siitä, että Krista valitsee hänen muotinäytökseen luonnollisen näköisiä malleja. Yllättäen Emmi huomasi olevansa ihastunut hyvän ystävänsä Janin silloiseen tyttöystävään Tiian, muttei koskaan saanut tarpeeksi rohkeutta kertoa tälle tunteistaan vaan käyttäytyi oudosti Tiian läsnäollessa tai hänestä puhuttaessa. Kristan avustuksen takia hän lähti Kööpenhaminaan, jossa rakastui Jasminiin. Uusi suhde johti Tomin ja Emmin avioeroon.

### Markku Lukkari

**Markku Lukkari** (es. Tommi Raitolehto) on Emmi Lukkarin isä, joka työskenteli Sunerin ammattiliiton lakimiehenä. Hänellä oli lyhyt suhde Lissu Kanervan kanssa.

Maliset, Budak
--------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Anette Aghazarian | Anni Malinen | 320–801 | 2013–2018 |
| Kaisa Hela | Leila Malinen | 422, 578 | 2014, 2016 |
| Harri Liuksiala | Ugur Budak | 385, 390–391, 420–438 | 2014 |

### Anni Malinen

**Anni Malinen** tunnettu myös nimellä **Hale**, (es. Anette Aghazarian) on esiintynyt sarjassa vuodesta 2013 lähtien. Anni on puoliksi turkkilainen ja hänellä on hyvin persoonallinen tyyli. Kun Anni tapasi isänsä pitkästä aikaa tämä suostutteli Annin matkustamaan kanssaan Turkkiin. Anni tapasi Turkissa Ismetin, jonka kanssa hän alkoi seurustella. Pian he menivät myös kihloihin. Suhde oli kuitenkin sovittu liitto Annin ja Ismetin sukujen välillä eikä Ismet oikeasti rakastanut Annia. Annin silloinen ystävä Roni Siren, joka oli ihastunut Anniin, oli mustasukkainen Ismetistä, mistä syntyikin riita Annin ja Ronin välille. Anni ja Ismet erosivat, kun Roni huomasi tietokoneelta jonkun toisen naisen halaavan Ismetiä ja kertoi tästä Annille.

Pian eron jälkeen Anni kiinnostui Karri Palomäestä. Asuntolan naamiasbileissä Batmaniksi pukeutunut Roni suuteli Annia ja pakeni paikalta. Anni luuli Batmania Karriksi ja luuli, että Karri pitää hänestä. Anni ja Karri suutelivatkin kerran. Pian Annillekin selvisi, ettei Batman ollut Karri eikä tämä ollut kiinnostunut Annista. Myöhemmin Annille selvisi, että kyseessä oli Roni ja he alkoivat seurustella. Heidän suhteensa on kestänyt pitempään kuin monilla muilla sarjan pareilla. He elivät erossa noin kuukauden ajan, mutta palasivat sitten yhteen. Ongelmia parin välille ovat tuoneet rahattomuus ja opiskelut.

Anni on työskennellyt Virtauksen kaupungille siivoojana, mutta valmistuttuaan ylioppilaaksi hän alkoi tehdä töitä Turpiinissa. Keväällä 2018 Anni innostui yhä enemmän maskeerauksesta. Roni osti hänelle lahjaksi maskeerauskurssin, jonka takia parin yhteinen aika jäi vähemmälle. Anni ei myöskään päässyt töihin Turpiiniin koko viikonloppuna kurssin takia. Myöhemmin Anni sai uuden tarjouksen kuukauden mittaisesta maskeerauskurssista, josta hän kieltäytyi aluksi. Saatuaan paikan maskeerauskurssin assistenttina hän kuitenkin hyvästeli Ronin kirjeen kera ja lähti kurssille. Syksyllä 2018 Anni palasi Virtaukseen, koska maskeerauskurssi oli ollut vale. Anni ja Roni jatkoivat Turpiinin pyörittämistä. Sarjan toiseksi viimeisessä jaksossa kerrottiin, että heidän kissakahvilaksi muuttamansa Turpiini oli menestys ja he rikastuivat. Paljastui myös, että Anni odotti parin ensimmäistä lasta, minkä johdosta he päättivät alkaa taas elämään niin sanottua "normaalia elämää" eli luopua rikkauksistaan ja tehdä Turpiinista sellaisen kuin se ennenkin oli.

### Leila Malinen

**Leila Malinen** (es. Kaisa Hela) on Anni Malisen yksinhuoltaja äiti ja Ugur Budakin entinen vaimo. Leila on kotoisin Vantaalta ja on ammatiltaan parturi-kampaaja.

### Ugur Budak

**Ugur Budak** (es. Harri Liuksiala) on Anni Malisen turkkilainen isä ja Leila Malisen entinen mies. Aluksi Anni pelkäsi tätä mutta myöhemmin lähti hänen kanssaan Turkkiin matkalle.

Määtät
------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Oskar Sara-aho | Peetu Määttä | 8–193 | 2010–2012 |
| Matti Leino | Sakari Määttä | 4–193, 686–802 | 2010–2012, 2017–2018 |

### Peetu Määttä

Peetu Määttä (es. Oskar Sara-aho)
**Peetu Määttä** (es. Oskar Sara-aho) esiintyi sarjassa vuodesta 2010 syksyyn 2012. Peetu on Sakarin pikkuveli ja Tuija Haaviston paras kaveri. Hänen erikoistaitonaan on beatboxaus ja hän on muutamaan kertaan kerännyt rahaa sen avulla. Peetulle on ominaista oikeudenmukaisuuden kiivas puolustaminen, joka on aiheuttanut myös ongelmia. Hän esimerkiksi kosti kissan yli autolla ajaneelle naiselle maalaamalla spray-maalilla herjauksen tämän auton kylkeen. Lisäksi hän otti oikeuden omiin käsiinsä Sakarin menetettyä työnsä varastamalla Sunerin pankkikortin ja maksamalla nostamillaan rahoilla velkoja. Näiden seurauksena Sakari joutui entistä pahempiin velkoihin ja Peetu joutui lastenkotiin. Sakarille tarjoutui tilaisuus työllistyä tanssijana, jolloin tämän pystyisi elättämään myös Peetun. Sakari ja Peetu muuttivat yhdessä Tampereelle.

### Sakari Määttä

Sakari Määttä (es. Matti Leino)
**Sakari "Sakke" Määttä** (es. Matti Leino) on esiintynyt sarjassa vuodesta 2010 syksyyn 2012 ja jälleen syksystä 2017 eteenpäin. Sakari on pikkuveljensä Peetun yksinhuoltaja, sillä heidän äitinsä on kuollut. Sakari oli pitkään ihastunut Sara Erkkilään, mutta heidän välillensä ei kuitenkaan syntynyt mitään vakavampaa. Sakari työskenteli määräaikaisena Sunerilla, mutta lopulta työsopimusta ei enää jatkettu taloudellisista syistä. Työttömyys on aiheuttanut Sakarille mittavia rahahuolia, sillä samaan aikaan hänelle oli langennut maksettavaksi Peetun töhrimän auton uudelleenmaalaus. Sakari työskenteli siivoojana ja yritti hankkia lisätienestiä osallistumalla erääseen tanssikilpailuun Krista Kortelaisen parina. Tanssikisasta innostuneena Sakari alkoi haaveilemaan ammattitanssijan urasta. Tanssikisan jälkeen Sakarille tarjottiin työtä tanssijana ja Sakari muutti pikkuveljensä Peetun kanssa Tampereelle.

Syksyllä 2017 hän palasi Virtaukseen aloittaessaan Virtauksen ilmaisutaidon lukion uutena tanssinopettajana edeltäjänsä Marikan kuoltua. Sakari sai Lissu Kanervalta soiton vapaasta tanssinopettajan paikasta juuri kun oli berliiniläisessä kirkossa odottamassa vihkimistään. Sakari otti tarjouksen vastaan ja jätti menemättä alttarille lähtien lähes suoraa tietä Suomeen. Ennen ensimmäistä työpäiväänsä hän vietti yhden yön Sonja Ollilan kanssa, mutta he päättivät unohtaa koko jutun saadessaan tietää, että heistä tulee työkavereita ilmaisutaidon lukiossa. Sakarilla ja Sonjalla on siitä huolimatta lämpimät välit ja he viettävät aikaa yhdessä.

Helmikuussa 2018 esitetyissä jaksoissa Sakarin menneisyys alkoi valjeta. Hänen vaimonaan esittäytynyt nainen nimittäin soitteli hänelle usein, mutta Sakari halusi unohtaa hänet. Kyseessä on luultavasti sama nainen, jonka Sakari jätti ennen tuloaan Suomeen. Sakari päätyi Sonjan kanssa jälleen sänkyyn heidän keskusteltuaan hetken aikaa avioliitosta ja oltuaan humalassa. Sakarin puhelin soi hänen takkinsa taskussa kimppakämpän eteisessä ja Krista toi sen Sonjan huoneeseen järkyttäen Sonjan kertomalla, että puhelimessa on Sakarin vaimo. Vaimon nimeksi paljastui Renate, joka on hyvin takertuvainen ihminen eikä Sakari osannut sanoa hänelle ei. Lopulta Sakari jätti hänet lopullisesti. Sakari alkoi seurustelemaan Sonjan kanssa, mutta tavattuaan myöhemmin Sonjan siskon Siljan hän rakastui tähän ja erosi Sonjasta.

Nikot
-----

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Ville-Veikko Airaniemi | Rasmus Nikko | 1–646, 802 | 2010–2017, 2018 |
| Lotta Lehtikevari | Maria Nikko | 17–458, 529–802 | 2010–2015, 2016–2018 |

### Maria Nikko

**Maria Karoliina Nikko** (es. Lotta Lehtikevari) esiintyi ensimmäisen kerran jaksossa "Ei kahta ilman kolmatta". Maria on ollut Osku Haaviston paras kaveri, mutta kaverisuhde on rakoillut pariinkin otteeseen Marian ja Oskun yhteisen bändiprojektin myötä sekä toistamiseen kun Maria alkoi seurustelemaan Oskun entisen kiusaajan, Masan, kanssa. Keväällä 2016 kävi kuitenkin ilmi, että kaksikko on eronnut. Maria on Vihreiden Valojen kitaristin, Rasmuksen, pikkusisko. Maria oli Oskun, Ronin ja Lennin bändin Bongolavan manageri, kunnes bändi hajosi. Marialla oli säätöä Lennin kanssa, mutta heidän välinsä viilenivät, kun Maria päätyi sänkyyn Oskun kanssa. Tämän jälkeen Osku ja Maria esittävät Lennille ja Oskun ihastukselle, Stellalle, seurustelevansa tehdäkseen heidät mustasukkaisiksi. Sittemmin he alkoivat seurustelemaan tosissaan, mutta suhde loppui lyhyeen Marian ja Lennin ihastuessa uudelleen toisiinsa. Maria jätti Oskun tämän takia. Syksyllä 2018 Maria osallistui Berliinissä järjestettävään tanssikilpailuun ja voitti sen. Palkintona hän sai vuoden opiskelustipendin Berliiniin.

### Rasmus Nikko

**Rasmus Nikko** (es. Ville-Veikko Airaniemi) on Maria Nikon isoveli ja Vihreiden Valojen kitaristi. Rasmus poistui sarjasta hahmon lähdettyä armeijaan vuonna 2014, mutta palasi takaisin vuonna 2015. Kun Vihreiden Valojen solisti Jani Hellemaa poistui sarjasta, myöskään Rasmusta ei ole sarjassa enää nähty. Rasmus esiintyi vielä sarjan viimeisessä jaksossa soittamassa Vihreiden Valojen kanssa hääjuhlissa.

Ollilat, Rannilat
-----------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Hennariikka Laaksola | Sonja Ollila | 529–801 | 2016–2018 |
| Saara Kotkaniemi (2016)Laura Allonen (2018) | Silja Ollila | 564, 779–794 | 2016, 2018 |
| Vieno Virtanen | Emma Rannila | 548–571, 677–683, 726, 738, 768 | 2016, 2017, 2018 |
| Niina Sirén-Haapasaari | Onerva Rannila | 571, 683, 738 | 2016, 2017, 2018 |
| Jyrki Mänttäri | Jarkko Rannila | 548–568 | 2016 |

### Sonja Ollila

**Sonja Katariina Ollila** (es. Hennariikka Laaksola) on esiintynyt sarjassa keväästä 2016 alkaen. Sonja opiskelee psykologiaa ja hänellä on pikkusisko Silja, joka harrastaa tennistä. Hän asuu kimppakämppässä Reinon, Kristan, Iriksen ja Tomin kanssa ja työskentelee Virtauksen ilmaisutaidon lukiossa psykologian opettajana.

Sonja seurusteli Lauri Kallion kanssa, mutta suhde päättyi syksyllä 2016 Sonjan toiveesta. Laurin jälkeen Sonjassa alkoi ilmetä ihastumisen merkkejä naimisissa olevaa Tero Kuuslaa kohtaan. He päätyivät kerran harrastamaan seksiä Teron puolison Marikan selän takana Turpiinissa ja Teroon ihastunut Sonja alkoi elätellä suuria toiveita Teron suhteen. Teron katui pettäneensä Marikaa ja koki tehneensä virheen. Marikan kuoltua kevään 2017 päätösjaksossa, Sonja auttoi Teroa pääsemään jaloilleen ja he viettivät jälleen yhden yön yhdessä. Myöhemmin Tero pyysi Sonjaa kuitenkin aikaa olla yksin, mutta myöhemmin he tapasivat jälleen seksin merkeissä. Sonja rakastui Teroon, jolla ei kuitenkaan ollut vastaavia tunteita häntä kohtaan, joten Sonja päätti unohtaa Teron.

Sonja sai töitä Virtauksen ilmaisutaidon lukiosta psykologian opettajana, mikä sai hänet ajattelemaan muutakin kuin Teroa. Ennen ensimmäistä työpäiväänsä hän vietti yhden yön Suomeen palanneen Sakari Määtän kanssa. Seuraavana aamuna heille paljastui, että he ovat työkavereita, jonka jälkeen he päättivät unohtaa edellisen yön tapahtumat. Heillä on edelleen lämpimät välit ja he viettävät paljon aikaa yhdessä. Helmikuussa 2018 he päätyivät uudemman kerran sänkyyn. Sakari myös esitti Sonjan poikaystävää Titukselle. Sittemmin Sakari ja Sonja alkoivat oikeasti seurustelemaan, mutta suhde päättyi Sakarin ja Sonjan siskon, Siljan, rakastuttua toisiinsa. Sarjan toiseksi viimeisessä jaksossa Sonjan kerrottiin käyneen läpi useita eri työpaikkoja, mutta saaden potkut jokaisesta. Jakson päätteeksi Sonja lähti kämppiksensä Tomi Karhun kanssa tutustumaan eteläamerikkalaisen intiaaniheimon elämään.

### Silja Ollila

**Silja Ollila** (es. Saara Kotkaniemi 2016, Laura Allonen 2018) on Sonja Ollilan pikkusisko. Silja harrastaa tennistä. Silja esiintyi sarjassa keväällä 2016, kun hän tuli tapaamaan isosiskoaan ja päätyi kerran suutelemaan Sonjan silloista poikaystävää Lauri Kalliota. Seuraavan kerran Silja nähtiin sarjassa syksyllä 2018. Silja oli lopettanut tenniksen pelaamisen. Myöhemmin Silja tapasi Sonjan uuden poikaystävään Sakari Määtän, Silja rakastui Sakariin ja he alkoivat seurustella.

### Emma Rannila

**Emma Rannila** (es. Vieno Virtanen) on Jarkko Rannilan ja tämän ex-vaimon Onervan tytär. Onerva on Sonja Ollilan täti eli näin ollen Sonjan ja muiden kimppakämpässä asuvien vuokranantaja. Emmaa nähtiin alun perin sarjassa vuonna 2016, kun hän tutustui kimppakämpässä asuvaan Reinoon. Emmalla oli vaikeat kotiolot ja Reino yritti auttaa tätä. Jarkon lyötyä Onervaa kasvoihin, Onerva päätti ottaa avioeron ja muutti Emman kanssa Hämeenlinnaan. Syksyllä 2017 Emma palasi sarjaan ilmestyessään kämppisten oven taakse. Hän kertoi, että asuu nykyään isänsä luona joka toinen viikonloppu. Selvisi myös, että Jarkolla on uusi naisystävä, josta Emma ei pidä. Pian tämän jälkeen Kristalle ja Reinolle selvisi, että kyseessä on Kristan entinen musiikinopettaja ja koulun vararehtori Lissu Kanerva. Lissu oli ollut huolissaan kadonneesta Emmasta, mutta oli iloinen tajuttuaan, että Emmalla on ympärillään paljon välittäviä aikuisia. Myöhemmin Emma yritti lavastaa Lissun väkivaltaiseksi, mutta päätti myöhemmin paljastaa valehdelleensa ja sovun aikaiseksi Lissun kanssa. Emmaa nähtiin sarjassa jälleen keväällä 2018.

### Jarkko Rannila

**Jarkko Rannila** (es. Jyrki Mänttäri) esiintyi sarjassa vuonna 2016. Hän on Emma Rannilan isä ja Onerva Rannilan entinen aviomies, joka kohteli Onervaa väkivaltaisesti. Tämän seurauksena Onerva otti avioeron Jarkosta ja muutti Emman kanssa Hämeenlinnaan. Keväällä 2017 selvisi, että Emma käy ajoittain isänsä luona vierailuilla. Emma toivoi vanhempiensa yhteenpaluuta, vaikka tiesikin isänsä väkivaltaisuudesta. Jarkon uusi naisystävä Lissu Kanerva ei tiennyt Jarkon väkivaltaisesta puolesta eikä Emma pitänyt hänestä. Kun Lissu sai tietää Jarkon yrittäneen saada Onervan takaisin hänen selkänsä takana, molemmat naiset jättivät hyvästit Jarkolle. Jarkkoa ei kuitenkaan nähty ruudussa enää vuonna 2017.

### Onerva Rannila

**Onerva Rannila** (es. Niina Sirén-Haapasaari) on Emman äiti ja näin ollen Jarkko Rannilan entinen vaimo. Hän on myös Sonja Ollilan täti. Onerva on nähtiin ensimmäisen kerran syksyllä 2016, kun hän kertoi kämppiksille muuttavansa Emman kanssa Hämeenlinnaan hakien samalla avioeroa Jarkosta, joka oli lyönyt häntä kasvoihin. Seuraavan kerran Onervaa nähtiin sarjassa syksyllä 2017, kun Emmalla ilmeni sopeutumisongelmia isänsä uuden naisystävän Lissu Kanervan kanssa. Tämän seurauksena Onerva kertoi Lissulle myös Jarkon väkivaltaisesta puolesta. Paljastui myös, että Jarkko oli halukas palaamaan Onervan kanssa yhteen samaan aikaan kun hän seurusteli Lissun kanssa. Onerva ei kuitenkaan halunnut palata yhteen Jarkon kanssa. Onerva nähtiin taas keväällä 2018.

Palomäet
--------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Eemeli Sutelainen | Eppu Palomäki | 424–567 | 2014–2016 |
| Eemu Korpela | Karri Palomäki | 117–528, 567 | 2011–2015, 2016 |

### Eppu Palomäki

**Eevert "Eppu" Palomäki** (es. Eemeli Sutelainen) oli sarjassa mukana vuosina 2014–2016. Hahmo poistui sarjasta, koska näyttelijä halusi keskittyä opiskeluihinsa. Eppu on Karri Palomäen pikkuveli. He molemmat ovat kotoisin Kaustiselta, missä heidän vanhempansa pitävät minkkitarhaa.

Eppu esiintyi sarjassa ensimmäisen kerran marraskuussa 2014 jaksossa "Uusi oppilas", kun hän saapui uutena oppilaana Virtauksen ilmaisutaidon lukioon. Epulla on merkintä poliisin tiedoissa huumeiden käytöstä. Keväällä 2016 Eppu sai häädön asuntolasta ja muutti hetkeksi Haavistoon. 

Epun tärkein ihmissuhde sarjassa oli Iris Rainio, joka oli ensimmäisiä ihmisiä, jonka Eppu tapasi saavuttuaan Virtaukseen. Iris kiinnostui Epusta jo heti alkuun. Myöhemmin Iris joutui sairaalaan syötyään Epun huumekeksejä, saaden niistä yliannostuksen. Eppu oli ollut jo pitkään kiinnostunut Iriksestä ja Iris hänestä. Juuri ennen Iriksen lähtöä Lontooseen he suutelivat ensimmäistä kertaa. Iriksen palatessa heillä oli muutama asia puhuttavana selviksi ja he päättivät alkaa seurustella vakavasti. Seurustelu jatkui ennallaan, kunnes Eppu joutui jättämään Virtauksen ja muuttamaan takaisin Kaustiselle auttamaan äitiään minkkitarhan ylläpidossa perheen isän saamaan sydänkohtauksen takia.

### Karri Palomäki

**Karri Juhani Palomäki** (es. Eemu Korpela) oli mukana sarjassa vuoden 2011 syksystä alkaen aina vuoteen 2015, ja teki ensiesiintymisensä jaksossa "Rohkea rokan syö". Karri on kotoisin Kaustiselta, mutta halusi vaihtaa ilmaisutaidon lukioon ja muutti sen takia Virtaukseen. Muutettuaan pois hän teki vielä pikapaluun keväällä 2016. Luonteeltaan Karri on äärimmäisen ulospäin suuntautunut ja täynnä energiaa oleva kujeilija. Hän pitää ihmisten provosoimisesta, ja se on aiheuttanut hänen kanssaan tekemisissä olleissa Virtauslaisissa pahennusta, mutta myös ihailua. Karria epäiltiin yleensä ensimmäisenä, jos lukiossa tapahtui jotain ikävää.

Saavuttuaan sarjaan Karri muutti asuntolaan, jossa asuivat jo Jani, Cicca ja Aapo. Karri aiheutti muissa kiukkua, koska hän ei heti ymmärtänyt, että kaikki ostivat omat ruokansa ja juomansa eikä toisten ruokia tai muita tavaroita saanut käyttää ilman lupaa. Sen lisäksi hän vei Janin huoneen, joten tämä joutui vaihtamaan huonetta. Muut alkoivat kutsua Karria nimellä "Kaustinen". Myöhemmin Karri muiden onneksi paransi tapojaan.

Krista oli kiinnostunut Karrista jo miltei heti Karrin saavuttua Virtaukseen. Myöhemmin he seurustelivat, mutta suhde kariutui Karrin sitoutumiskammon vuoksi. Karri jätti Kristan tekstiviestillä, kun tämä odotti vanhempiensa kanssa ravintolassa Karrin saapumista paikalle. Vietettyään kesäloman Kaustisella ja palattuaan Virtaukseen, hän havitella Kristaa takaisin itselleen ja pian suhde jatkui epämääräisenä on/off-säätönä pitkään, kunnes Krista päätyi yhteen Tomin kanssa. Karri yritti vielä saada Kristaa takaisin siinä kuitenkaan onnistumatta. Karrista ja Kristasta tuli ystäviä eron jälkeen ja Karrin muun muassa tuki Kristaa, kun tämä teki abortin. Kristan ja Karrin eron jälkeen Karri ihastui lääkepäissään Mirja Mäkimaahan ja lopetti Kristan havittelemisen. Karri aiheutti paljon päänvaivaa Mirjalle, mutta pari kuitenkin päätyi sänkyyn. Mirja valitsi kuitenkin Otson ja muutti tämän luokse. Karri jäi huutamaan Mirjan perään ja Karrin luultu itsemurhayritys (todellisuudessa hän horjahti asuntolan sillalta koskeen), sai Mirjan näyttämään virtauslaisten silmissä "huonolta ihmiseltä".

Karrin päästyä yli Mirjasta hän ihastui Kristan parhaaseen ystävään Vilmaan. Vilma jätti Janin parin häissä ja karkasi Karrin kanssa hetkeksi Virtauksesta. Kun Vilma ja Karri palasivat takaisin Virtaukseen, he eivät suostuneet tulemaan Haavistoon, koska Jani asui siellä. Vilma ja Väinö muuttivat Karrin luokse asuntolaan, mutta muuttivat pian Haaviston, koska Väinö oli ollut lähellä kuolemaa vakavan sairauden myötä. Karrin teatteriharrastuksen tuomien kiireiden vuoksi Karri laittoi Vilman ja heidän suhteensa tauolle. He palasivat kuitenkin yhteen myöhemmin ja Karri ehti kosiakin Vilmaa Kristan kehotuksesta ja Vilma suostui. Vilma kuitenkin huomasi rakastavansa yhä Jania ja jätti Karrin. Karri muutti pois Haavistosta asuntolaan. 

Karri sai opiskelupaikan teatterikorkeakouluun ja poistui sarjasta. Keväällä 2016 Karri tuli vierailemaan Virtaukseen ja kertoi pikkuveljelleen Epulle, että heidän äitinsä tarvitsisi Eppua. Heidän isänsä oli saanut sydänkohtauksen eikä äiti pärjäisi yksin minkkitarhojen kanssa. Minkkitarhaus oli asia, josta Karri ei kertonut juuri kellekään, koska pelkäsi sen leimaavan häntä taidelukiolaisten silmissä. Ensimmäisen kerran hän mainitsi siitä opettajalleen Marikalle, kun hänen piti lähteä Kaustiselle auttamaan isäänsä, jonka jalka oli mennyt poikki.

Rainiot, Laakso
---------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Miro Puranen | Iiro Rainio | 686–802 | 2017–2018 |
| Amelie Blauberg | Iris Rainio | 300–801 | 2013–2018 |
| Janne Virtanen | Saku Rainio | 272–802 | 2013–2018 |
| Teija Vallinaho | Irmeli Laakso | 551, 590–599, 660–662, 690–734, 763–802 | 2016–2018 |

### Iiro Rainio

**Iiro Rainio** (es. Miro Puranen) on Saku Rainion poika ja Iris Rainion pikkuveli. Iiro aloitti opiskelut Virtauksen ilmaisutaidon lukiossa syksyllä 2017. Lukion avajaisissa hän mainosti itseään "reksin poikana". Myöhemmin Iiro päätti yhdessä Kaisla Helmisen kanssa kisata yhdessä oppilaskunnan puheenjohtajan paikasta ja he voittivat sen. Iiro uskaltautui suutelemaan Kaislaa saatettuaan tämän kotiin koululla järjestetyistä juhlista ja he alkoivat seurustella. Iiro tajusi olevansa oikeasti ihastunut Kaislan kaksoisveljeen Pyryyn, Pyry kertoi ihastumisestaan Iiroa kohtaan ja pari päätyi suutelemaan vuoden 2018 kevätkauden päätösjaksossa. Hän ei ole koskaan myöntänyt kenellekään olevansa homoseksuaali, johtuen hänen isänsä ahdasmielisestä asenteesta vähemmistöjä kohtaan. Syksyllä 2018 hän uskalsi kertoa isälleen olevansa homo, johon Saku sanoi "sitten minulla ei ole enää poikaa". Myöhemmin Saku kuitenkin hyväksyi poikansa homouden, mikä miellytti erityisesti Iiron siskoa Iristä ja lähensi isää ja poikaa. Syksyllä 2018 Pyry ja Iiro päätyivät yhteen ja pysyivät yhdessä aina sarjan päättymiseen asti.

### Iris Rainio

**Iris Unelma Rainio** (es. Amelie Blauberg) on vaaleahiuksinen muodista ja kauneudesta kiinnostunut nuori nainen, jonka ensiesiintyminen sarjassa nähtiin vuonna 2013. Iris on tottunut pääsemään asioista helpolla läpi, sillä on isänsä, sivistystoimenjohtaja Saku Rainion, ainoa tytär ja tämän myötä Iris on myös lellitty. Hän on tottunut saamaan kaiken, minkä haluaa. Iriksen äiti asuu Forssassa. Iriksellä on pikkuveli nimeltä Iiro, joka saapui Virtaukseen syksyllä 2017. Aiemmin saman vuoden keväällä Iris sai kuulla äitinsä ottavan avioeron Sakusta. Iris valmistui ylioppilaaksi sarjan kahdeksannella kaudella. Nykyisin Iris omistaa Tampereella sijaitsevasta kahvila-ravintola Turpiinista viisi prosenttia ja asuu miesystävänsä Tomi Karhun ja tämän kämppisten kanssa.

Saavuttuaan sarjaan Iris kiinnostui Joonas "Jimi" Arosta ja yritti saada tämän itselleen. Jimi seurusteli tällöin Tuija Haaviston kanssa. Iris ja Jimi päätyivät sänkyyn ja Iris lähetti Tuijalle kuvan, jossa hän makasi nukkuvan Jimin vieressä sängyllään. Tuija jätti Jimin ja tämä puolestaan katkaisi välit Irikseen. Jimin jälkeen Iris kiinnostui Veeti Susimaasta. He seurustelivat pitkään, kunnes Iris alkoi kiinnostua Eppu Palomäestä ja suhde Veetiin alkoi rakoilla. Veetin pahoinpitelyn jälkeen Iris ja Veeti palasivat takaisin yhteen. Suhde päättyi Veetin muutettua siskonsa luo Kanadaan. Iris oli pitkään ihastunut Eppuun, joka oli myös hieman ihastunut Irikseen. Iris ja Eppu olivat jo lähellä seurustelun aloittamista, kunnes Iris loukkaantui Epun muuttamisesta Haavistoon luullen, että Eppu oli kiinnostunut Tuijasta. Lopulta Iris ja Eppu alkoivat seurustella juuri ennen kuin Iris lähti musikaalikurssille Lontooseen. Iris palasi mukanaan uusi tulokas Lenni Morris, mistä Eppu tuli mustasukkaiseksi. Iris ja Eppu puhuivat asiat halki ja jatkoivat seurustelua. Suhde päättyi eroon Epun jouduttua muuttamaan takaisin kotiinsa Kaustiselle auttamaan äitiään.

Epun lähdön jälkeen yritti Iris kaikin keinon saada Lontoosta hänen mukanaan Virtaukseen saapuneen Lennin itselleen. Lenni oli kuitenkin Irikselle vain hetken ihastus, josta hän luopui tajuttuaan, että Lenni on kiinnostunut enemmän Tuijasta. Keväällä 2017 Iris myönsi myös Tuijalle, ettei ole ihastunut Lenniin, vaikka aikaisemmin oli niin sanonut saadakseen Tuijan lopettamaan Lennistä haikailun. Myöhemmin samana keväänä Iriksessä alkoi ilmetä ihastumisen merkkejä häntä useampaa vuotta vanhempaa Tomi Karhua kohtaan. Tomi oli aluksi varovainen Iriksen suhteen eikä ole antanut tilaa tunteilleen, vaikka heidän välillään on selkeää pientä kipinää. Iris haki lohtua Tomista saatuaan kuulla vanhempiensa avioerosta. Myöhemmin he alkoivat seurustelemaan ja Iris muutti kimppakämppään Tomin huoneeseen asumaan. Pari kohtasi kuitenkin karikoita ja erosi jo syksyllä 2017, mutta palasi kuitenkin yhteen jo seuraavan kevään alussa. Yhteenpaluun myötä Iris sekaantui Tomin televisiosarjaan nimeltä *Alaston kaupunki*, jossa he yrittävät saada Kauko Saxman-nimisen henkilön kiinni. Iris esiintyi valenimellä Riina Kortekangas saadakseen Saxmanin loukkuun. Iris jäi Saxmanille kiinni oikeasta henkilöllisyydestään ja hänet ajettiin ulos Saxmanin toimistosta. Hän kuitenkin päätti lähteä seuraamaan, minne pakettiauto Saxmanin pihassa oikein on menossa. Hän hyppäsi pakettiauton kyytiin ja jäi loukkuun Saxmanin viina- ja tupakkavarastoon. Lopulta Tomi, Reino ja muut poliisit löysivät Iriksen ehjänä. Syksyllä 2018 hän halusi taukoa Tomi Karhusta, mitä Tomi ei ymmärtänyt. Iris lähti Tituksen kanssa Nizzaan ja oli jo sitä ennen käynyt Tituksen kanssa Cheekin bileissä. Lopulta Iris kyllästyi Tomiin sekä Titukseen. Iris palasi kuitenkin yhteen Tomin kanssa, mutta kaksikko erosi kuitenkin ennen sarjan päättymistä. Sarjan toiseksi viimeisessä jaksossa kerrottiin, että Iriksestä tuli menestynyt näyttelijä, joka näytteli suositussa yhdysvaltalaisessa lastenohjelmassa.

### Saku Rainio

**Saku Rainio** (es. Janne Virtanen) on Virtauksen sivistystoimenjohtaja sekä paikallisen lukion rehtori. Sakulla on kaksi lasta: tytär Iris ja poika Iiro. Saku yrittää tehdä kaiken Iriksen parhaaksi ja hemmottelee tätä usein. Sakun motto on "ilon kautta". Keväällä 2017 paljastui, että Saku eroaa lastensa äidin kanssa pitkään kestäneestä avioliitostaan. Sen myötä Saku muutti pysyvästi Virtaukseen. Saku on ahdasmielinen vähemmistöjä kohtaan; Saku ei voinut hyväksyä Iriksen seurustelua tummaihoisen Veeti Susimaan kanssa ja Iiro ei hänen mukaansa saisi viettää aikaa avoimesti homon Pyry Helmisen kanssa. Hän myös antoi lukion tanssinopettajalle Sakari Määtälle varoituksen oppilaisiin kohdistuneesta, epäsopivasta ihokontaktista, koska luuli tämän olevan homo. Asia selvisi, kun samaisen lukion psykologian opettaja Sonja Ollila vihjasi Rainiolle viettäneensä iltaa Sakarin kanssa. Saku perui varoituksen. Kun Iiro vihdoin kertoi isälleen olevansa homo syksyllä 2018, tämä torjui poikansa sanoen "Siinä tapauksessa mulla ei ole enää poikaa". Iris sai Sakun kuitenkin tajuamaan, että hän rakastaa poikaansa kaikesta huolimatta ja päätti tehdä sovun Iiron kanssa. Saku alkoi myös seurustella Virtauksen kaupunginjohtajan, Irmeli Laakson kanssa ja heidät kerrottiin menevän naimisiin sarjan toiseksi viimeisessä jaksossa.

### Irmeli Laakso

**Irmeli Laakso** (es. Teija Vallinaho) on Virtauksen kaupunginhallituksen nykyinen puheenjohtaja. Hänellä oli tunteita Lauri Kalliota kohtaan, mutta Lauri lähestyi häntä vain helpottaakseen Elaterin tilannetta. Syksyllä 2018 Irmeli alkoi seurustelemaan Saku Rainion kanssa ja sarjan toiseksi viimeisessä jaksossa heidän kerrottiin menevän naimisiin.

Ruuskaset, Kuuslat, Sirénit, Honkala
------------------------------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Juuso Pekkinen | Aleksi Ruuskanen | 1–391, 802 | 2010–2014, 2018 |
| Helena Rängman | Marika Ruuskanen-Kuusla | 33, 65–594, 609-667 | 2010, 2011–2017 |
| Juhani Laitala | Pentti Ruuskanen | 1–216, 363, 391, 405–410,461–462, 489, 492, 718, 776–802 | 2010–2012,2014, 2015, 2018 |
| Lari Halme | Tero Kuusla | 1–802 | 2010–2018 |
| Ville Rossi | Roni Sirén | 336–801 | 2013–2018 |
| Petra Karjalainen | Laura Sirén | 365 | 2014 |
| Allu Tuppurainen | Veikko Honkala | 531–541 | 2016 |

### Aleksi Ruuskanen

Aleksi Ruuskanen.
**Aleksi Ruuskanen** (es. Juuso Pekkinen) esiintyi sarjassa yhtämittaisesti vuosina 2010–2014 ja lyhyellä vierailulla vuonna 2018. Aleksi oli suosittu radiojuontaja, josta tuli sarjan alkuvaiheessa myös Virtauksen ilmaisupainotteisen lukion radiotyön kurssin opettaja. Ennen radiojuontajan uraa Aleksi opiskeli kauppakorkeakoulussa isänsä pakottamana, mutta jätti opintonsa kesken. Horoskoopiltaan Aleksi on Skorpioni.

Jo sarjan ensimmäisessä jaksossa Aleksi tapasi Elina Haaviston, jonka kanssa he ihastuivat toisiinsa ja useiden väärinymmärrysten jälkeen päätyivät suutelemaan. Ensimmäisen kauden päätösjakso Aleksi kosi Elinaa ja pari oli kihloissa aina siihen asti, kunnes Aleksi sai tietää Niklas Järvelän suhteesta Elina Haavistoon. Aleksi jätti Elinan ja tämä lähti töihin Espanjaan. Aleksi kuului Sunerin hallitukseen, mutta ei ollut kovin kiinnostunut Sunerista, kunnes kolmannen tuotantokauden alkupuolella Aleksi nimitettiin Sunerin hallituksen puheenjohtajaksi.

Kolmannen tuotantokauden jaksoissa Aleksin oppilas Emmi Lukkari ihastui häneen ja myös Aleksin tunteet Emmiä kohtaan lämpenivät. Aleksia painoi kuitenkin hänen asemansa Emmin opettajana, mutta pari alkoi kuitenkin lopulta seurustelemaan, aluksi salaa tosin. Aleksi muutti väliaikaisesti asuntolaan silloisessa kodissaan tapahtuneen vesivahingon takia ja Emmi nukkui yöt salaa Aleksin vieressä. Toistuvat skandaalit Kohu-nimisessä juorulehdessä saivat Emmin lähtemään Berliiniin opiskelemaan. Kun Emmi palasi Berliinistä, Aleksi ja Emmi jatkoivat suhdettaan. Myöhemmin, kun Aleksi valitsi Diandran Emmin tilalle laulamaan hyväntekeväisyyskappaletta, Emmi suuttui ja jätti Aleksin. Aleksi muutti New Yorkiin saatuaan sieltä töitä levy-yhtiöstä.

Vuonna 2017 Aleksin kerrottiin käyneen sisarensa Marikan hautajaisissa, mutta hahmoa ei sarjassa nähty. Aleksi palasi Virtaukseen sarjan viimeisessä jaksossa, kun hänen isänsä Pentti oli menossa naimisiin Aino Haaviston kanssa. Aleksi itse haaveili saavansa Elinan takaisin, mutta Elinakin oli menossa naimisiin Laurin kanssa. Vaikka Elinan häät peruuntuivat, Elina valitsi kuitenkin Niklaksen eikä Aleksia.

### Marika Ruuskanen-Kuusla

Marika Ruuskanen-Kuusla (es. Helena Rängman)
**Marika Ruuskanen-Kuusla** (o.s. **Ruuskanen**, s. 7. joulukuuta 1981, es. Helena Rängman) nähtiin sarjassa ensimmäinen kerran jouluna 2010, mutta vakituisesti hän on ollut mukana jaksosta "Parempi vara kuin vahinko" lähtien. Marika on ammatiltaan huipputanssija ja horoskoopiltaan Jousimies. Hän on ottanut työnsä aina erittäin vakavasti, mutta muuten hän on välillä liiankin suurpiirteinen ihminen. Hän tuli New Yorkista Suomeen tapaamaan isäänsä Penttiä, mutta rakastuikin Sunerin markkinointipäällikkö Tero Kuuslaan ja odotti jopa tälle lasta. Teron ja Marikan suhteen alkutaival oli haastava, sillä Teron jättämä Sara Erkkilä yritti vaikeuttaa kaksikon välejä ja väitti Marikalle, että Tero yrittää vain edetä firmassa aloittamalla suhteen Marikan kanssa. Siitä huolimatta Marika päätti antaa Terolle mahdollisuuden. Marika sai kuitenkin keskenmenon ja sen jälkeen harkitsi tunnekuohuissaan lähtöä takaisin New Yorkiin, mutta päätti lopulta jäädä Suomeen asumaan Teron kanssa. Sittemmin pari avioitui. Marika toimi Virtauksen lukiossa vakituisena tanssinopettajana, vaikka aluksi saapui sinne vain entisen opiskelutoverinsa Ilarin sijaiseksi. 

Vuonna 2015 Voimalan räjähdyksessä Marika loukkasi itsensä, jonka myötä hän jäi koukkuun kipulääkkeisiin. Syksyllä 2016 Marika haki rehtorin virkaa lukiosta, ja hän tuli valituksi Jukka Hiltusen kieltäydyttyä ottamasta paikkaa vastaan ja Askon vedettyä hakemuksensa pois. Marika lähti suorittamaan kurssia rehtorin virkaa varten ja saavuttuaan kotiin hänen ja miehensä Teron makuuhuoneesta käveli Teron kanssa ulos Sonja Ollila, mistä alkoivat pariskunnan parisuhdeongelmat. Keväällä 2017 Sonja sai pariskunnan puhumaan asiat selviksi. Terolla oli edelleen tunteita Sonjaa kohtaan ja pari myös päätyi Marikan tietämättä harrastamaan seksiä. Myöhemmin Marika sai diagnoosin liittyen kummalliseen käytökseensä, jonka oli luultu johtuvan liian vahvoista lääkkeistä. Hän oli kokenut kevään mittaan päänsärkyä, huonovointisuutta ja tasapaino-ongelmia. Marikalle kerrottiin, että hänellä on otsalohkossa aivokasvain. Kevään 2017 päätösjaksossa Marika valmistautui aivoleikkaukseen. Pitkäkestoinen leikkaus sujui hyvin ja kasvain saatiin lähes kokonaan poistettua. Heräämössä Marika kuitenkin menehtyi leikkauksen aiheuttamiin komplikaatioihin.

### Pentti Ruuskanen

Pentti Ruuskanen (es. Juhani Laitala)
**Pentti Ruuskanen** (es. Juhani Laitala) on esiintynyt sarjassa vuodesta 2010 alkaen. Pentti on Marikan ja Aleksin isä, joka toimi sarjan alkuaikoina Sunerin toimitusjohtajana. Pentti rakastui syksyllä 2011 Sara Erkkilään ja jopa kosi häntä lyhyen seurustelun jälkeen. Marika oli koko ajan epäileväinen Saran tunteiden todellisuudesta Penttiä kohtaan ja lopulta selvisikin, että ainakin alun perin Saran tarkoituksena oli vain kostaa Terolle, joka jätti hänet Marikan takia. Pentti takasi lainan Saralle oman liikkeen perustamista varten, mutta lähtönsä myötä Sara palautti pankista lainatut rahat.

Pentti sai keväällä 2012 aivoverenvuodon Sunerin toimitusjohtajan pestistä aiheutuneen stressin takia. Jo pitkin kevään jaksoja Pentille oli sattunut lyhyitä muistinmenetyksiä ja huolimattomuusvirheitä. Kesti pitkään ennen kuin Pentin muisti palautui ennalleen, sillä aluksi hän ei muistanut edes lapsiaan. Hän muisti ainoastaan nuoruudenystävänsä Otson, Ainon ja Ension. Kevään 2012 päätösjaksossa Pentti kävi Aleksin kanssa edesmenneen vaimonsa, lastensa äidin Margitin, haudalla ja hänen muistinsa alkoi palautua. Pentti halusi jättää Sunerin toimitusjohtajan työn ja ruveta kokopäiväiseksi taiteilijaksi, sillä sairaalassa ollessaan hän oli kiinnostunut maalaamisesta ja taiteesta ylipäätään. Syksyllä 2012 Pentti muutti Barcelonaan naisystävänsä Sofia Fernandezin kanssa, mutta keväällä 2014, kun Pentti vieraili Virtauksessa, selvisi että Pentin ja Sofian suhde oli päättynyt.

Helmikuussa 2015 Pentti jälleen esiintyi sarjassa tultuaan tukemaan ystäväänsä Ainoa Elinan onnettomuuden aikana. Syksyllä 2017 Pentti kävi tyttärensä Marikan hautajaisissa, mutta hahmoa ei näytetty sarjassa. Tammikuussa 2018 hahmo kävi pienellä vierailulla Virtauksessa. Hahmo palasi sarjaan syksyllä 2018 jaksossa 776. Pentti perusti Sunerin uudestaan Elinan, Laurin, Otson ja Niklaksen kanssa. Lopulta hän päätyi yhteen Aino Haaviston kanssa ja he avioituivat sarjan viimeisessä jaksossa.

### Tero Kuusla

Tero Kuusla (es. Lari Halme)
**Tero Kuusla** (es. Lari Halme) oli sarjan ensimmäisinä vuosina Sunerin kunnianhimoinen markkinointijohtaja, kunnes hän päätyi toimitusjohtajaksi Pentti Ruuskasen valittua hänet asemaan. Sunerin ajauduttua konkurssiin Tero on työskennellyt muun muassa monikansallisella Hansson Mining Companyllä ja omassa yrityksessään TK-Palvelut. Horoskoopiltaan Tero on leijona. Tero oli naimisissa Sunerin entisen toimitusjohtajan Pentti Ruuskasen edesmenneen tyttären Marikan kanssa tämän kuolemaan saakka. Terolla on yhden yön jutusta alkunsa saanut poika, Roni Sirén, johon hän on tutustunut vasta Ronin ollessa teini-ikäinen, kun Roni itse etsi Teroa ja myöhemmin muutti Teron luo asumaan.

Keväällä 2016 kävi ilmi, että Teron entisen työkaverin Laurin pomo, Veikko Honkala, on Teron isä. Ensin Tero kiisti asian, mutta meni sitten tapaamaan Veikkoa sairaalaan. Veikko oli kuitenkin ehtinyt kuolla saamaansa sydäninfarktiin. Tero peri Veikon omistaman Turpiinin.

Kevään 2017 loppupuolella Tero päätyi pettämään Marika-vaimoaan Turpiinin osakkaan Sonja Ollilan kanssa. Sonja oli jo pidemmän aikaa ollut ihastunut Teroon ja heidän välillään oli ollut epämääräistä säpinää jo aiemminkin Uuden Päivän seitsemännen kauden aikana. Tapahtuman jälkeen Tero kertoi Sonjalle sen olleen virhe, mikä mursi Sonjan sydämen. Osasyynä Teron tylyyn käytökseen oli Marikalle diagnosoitu aivokasvain otsalohkossa. Kasvain saatiin leikattua lähes kokonaan pois, mutta leikkauksen jälkeen Marika kuitenkin kuoli leikkauksen jälkeisiin komplikaatioihin. Marikan kuoleman jälkeinen aika oli Terolle rankkaa. Päästyään jonkin verran jaloilleen hän päätyi uudemman kerran sänkyyn Sonjan kanssa. Sonja ehti rakastua Teroon, jolla ei kuitenkaan ollut tunteita Sonjaa kohtaan.

Syksyllä 2017 Teron omakotitalon yläkertaan muuttivat Maija Helminen ja hänen kolme lastaan. Terossa oli havaittavissa ihastumisen merkkejä Maijaa kohtaan. Myös Maija oli ihastunut Teroon. Tero suunnitteli Virtaukseen Viikinkimaailmaa. Teron Viikinkimaailma-hanke kaatui ja hänen firmansa meni konkurssiin. Tero suuteli Maijaa takapihalla ja myöhemmin he viettivät yhteisen yön. Tero ja Maija alkoivat seurustella syksyllä 2018 ja pysyivät yhdessä sarjan päättymiseen asti.

### Roni Sirén

**Roni Sirén** (joissain jaksoissa **Kuusla**, es. Ville Rossi) on Tero Kuuslan poika, jonka ensiesiintyminen nähtiin vuonna 2013 jaksossa "Kuka on se oikea?". Ronin äiti on Laura Sirén, jonka kanssa Tero Kuuslalla oli yhden illan suhde, josta poika sai alkunsa. Roni tutustui isäänsä Teroon vasta teini-ikäisenä. Ronin oli aluksi vaikeaa sopeutua asumaan Marikan ja Teron luona, koska Marika ja Roni eivät tulleet toimeen. Roni seurustelee pitkäaikaisen ihastuksensa Anni Malisen kanssa.

Roni oli osa hänen, Epun ja Oskun aikoinaan perustamaa bändiä Bongolavaa. Epun lähdettyä bändi jäi ilman laulajaa, mutta Eppu korvattiin pian Virtaukseen saapuneella Lennillä. Syksyllä 2016 Bongolava osallistui bändikisaan, mutta juuri ennen heidän esiintymisvuoroaan Roni kuuli, että Tero oli maksanut kisan järjestäjälle Bongolavan voitosta. Bongolavan voitettua kilpailun, Roni paljasti huijauksen voittopuheessaan ja ilmoitti koko bändin puolesta, etteivät he ota rahoja vastaan. Sittemmin yhtyeen solisti Lenni osallistui omien sanojensa mukaan vitsillä Loiste-nimiseen laulukilpailuun, joka toi Lennille paljon julkisuutta ja eikä tämä enää huomioinut Bongolavaa niin kuin ennen. Niinpä Lenni erotettiin bändistä ja bändi jäi jälleen ilman solistia.

Syksyllä 2016 Ronille alettiin rakentaa uusia juonikuvioita ja hänen elämäänsä seurattiin tarkemmin. Roni tarvitsi rahaa, joten hän päätti ottaa pikavipin. Lopulta hän jäi koukkuun niiden ottamiseen ja Tero sai tietää asiasta. Tero kutsui psykologiaa opiskelevan Sonjan auttamaan tämän onnistumatta kuitenkaan. Ronin otettua liikaa pikavippejä Tero pakotti Ronia olemaan soittamatta Bongolavassa ja keskittymään enemmän kirjoituksiin ja pääsykokeisiin. Tämän jälkeen Roni muutti hetkellisesti Annin luo asuntolaan. Heillä ei kuitenkaan ollut varaa molemmille, joten siivoojana työskentelevä Anni pyysi Roni tulemaan töihin kanssaan. Myöhemmin Roni rikkoi ja heitti roskiin Aino Haaviston vaasin, jossa oli lähes viisikymmentätuhatta euroa rahaa. Hän kuitenkin huomasi rahat ja otti ne palauttaakseen ne Ainolle, joka oli tehnyt rikosilmoituksen varastetuista rahoista. Hän palautti rahat vahingossa Azad Soranin laukkuun ja poliisit pidättivät Azadin. Myöhemmin Roni meni tunnustamaan tekonsa.

Syksyllä 2017 vaimonsa Marikan poismenon takia masentunut Tero antoi pojalleen Ronille ohjat Turpiinin suhteen. Roni osti Lauri Kallion ulos Turpiinista, ja Tero oli todella tyytyväinen poikaansa. Turpiinin raha-asiat eivät kuitenkaan sujunut niin hyvin, sillä Roni ei ole kovin fiksu rahankäytössään, kuten jo sarjan seitsemännellä tuotantokaudella huomattiin. Lokakuussa 2017 Turpiini jouduttiin sulkemaan toistaiseksi sen takia, ettei Ronilla tai Annilla ollut anniskelulupaa tai hygieniapassia ja Turpiinin ruokatarjoilusta oli tehty useita valituksia, sillä Ronin ja Annin tekemistä silakkapihveistä oli seurannut ruokamyrkytyksiä. Turpiini saatiin kuitenkin avattua uudelleen, vaikka se onkin jatkuvasti pienissä taloudellisissa ongelmissa.

Ronin ja Annin suhde joutui koetukselle keväällä 2018, kun Annin maskeerauskurssit alkoivat viedä parin yhteistä aikaa ja myös Annin työaikaa Turpiinissa. Ensin Anni päätti jäädä Tampereelle, mutta saatuaan paikan maskeerauskurssin assistenttina hän hyvästeli Ronin kirjeen kera ja lähti kurssille. Anni tuli takaisin niin sanotulta "kurssilta", missä häntä oli huijattu. Anni tuli takaisin Tampereelle syksyllä 2018 ja he jatkoivat Ronin kanssa seurusteluaan. Sarjan toiseksi viimeisessä jaksossa esiteltiin muun muassa Ronin ja Annin tulevaisuutta, jossa he rikastuivat Turpiinin tilalle tehdyn kissakahvilan ansiosta. Paljastui myös, että Anni odottaa parin esikoista, minkä takia he päättivät alkaa elämään taas "normaalia elämää" ja kertoivat muuttavansa Turpiinin takaisin entiseen tyyliinsä.

### Laura Sirén

**Laura Sirén** (o.s. **Mattila**, es. Petra Karjalainen) on Roni Sirénin äiti. Hänellä oli yhden illan suhde Tero Kuuslan kanssa ja tuolloin Roni sai alkunsa.

### Veikko Honkala

**Veikko Olavi Honkala** (es. Allu Tuppurainen) esiintyi sarjassa vuonna 2016. Veikko omisti Tampereella sijaitsevan Turpiini-ravintolan. Veikko kuoli yllättäen saamaansa sairauskohtaukseen sairaalassa. Ambulansissa matkalla sairaalaan Veikko kertoi Laurille, että hänellä on Virtauksessa poika, Tero Kuusla. Tero ei kuitenkaan ehtinyt tapaamaan isäänsä elossa.

Summaset
--------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Ella Tamminen | Nanna Summanen | 10–108 | 2010–2011 |
| Milla Kangas | Päivikki Summanen | 1–108 | 2010–2011 |

### Nanna Summanen

**Nanna Summanen** (es. Ella Tamminen) esiintyi sarjassa vuosina 2010–2011. Nanna oli sarjassa esiintyessään yläasteen 9. luokkaa käyvä nuori. Hän oli Päivikin ainoa lapsi, eikä hän tiennyt isästään paljoa muuta kuin sen, että tämä oli rumpalina jossakin bändissä. Nannalla oli vaikeuksia löytää uusia kavereita uudelta kotipaikkakunnalta eli Virtauksesta. Pienten mutkien kautta hän tutustui itseään hieman nuorempiin Tuijaan ja Peetuun, joista Peetun kanssa myös ystävystyi. Kun Nanna ja Päivikki muuttivat asuntolaan, Nanna ystävystyi myös Emmi Lukkarin kanssa. Nannan salaisena haaveena oli opiskella lentokonemekaanikoksi, sillä lentokoneet kiehtoivat häntä suuresti. Päästäkseen opiskelemaan Nannan oli muutettava Rovaniemelle, jolloin hänen äitinsä Päivikki halusi seurata häntä sinne.

### Päivikki Summanen

**Päivikki Summanen** (es. Milla Kangas) esiintyi sarjassa vuosina 2010–2011. Päivikki on Nannan yksinhuoltajaäiti, joka asui nuoruudessaan lähiössä, tuli raskaaksi ja jätti koulut kesken. Päivikki ja Nanna muuttivat juuri ennen sarjan alkua Virtaukseen Helsingin Kontulasta. Työkseen Päivikki toimi siivoojana Putsis-siivousfirmassa, mutta jo kevätkauden 2011 alussa hän sai työpaikan asuntolan valvojana ja sai siitä vastineeksi pienen kaksion asuntolasta hänelle ja Nannalle. Päivikki tunsi vetoa Otso Karhuun ja he alkoivat lopulta myös seurustella. Päivikki ja Otso erosivat kuitenkin pian, sillä Päivikki halusi muuttaa Rovaniemelle siellä opiskelut aloittavan Nannan perässä. Syyksi eroon Päivikki ilmoitti sen, ettei usko kaukosuhteiden kestävyyteen. Päivikki ystävystyi Lissu Kanervan kanssa. Päivikillä on kamerakammo.

Muut henkilöt
-------------

| Näyttelijä | Hahmo | Mukana (jaksot) | Mukana (vuodet) |
| --- | --- | --- | --- |
| Arttu Soilumo | Joonas "Jimi" Aro | 152–413, 455–528, 571 | 2012–2014, 2015, 2016 |
| Anna Lipponen | Sara Erkkilä | 4–107 | 2010–2011 |
| Eva Adamson | Tiia Friman | 439–440, 479–528 | 2014, 2015 |
| Janne Raudaskoski | Juha Holma | 442–500 | 2014–2015 |
| Joonas-Ville Hietaniemi | Juge | 251–416 | 2013–2014 |
| Amira Khalifa | Petra Kaakko | 171–315 | 2012–2013 |
| Siiri Partanen | Cicca Kallas | 1–675, 801, 802 | 2010–2017, 2018 |
| Panu Mikkola | Lauri Kallio | 1–802 | 2010–2018 |
| Teemu Mäkinen | Jake Karppinen | 538, 542, 550, 552, 601, 621–635 | 2016, 2017 |
| Timo Allinniemi | Vesa Kelo | 1-802 | 2010–2018 |
| Kari Kinnaslampi | Raimo "Kukko" Koistinen | 1–213 | 2010–2012 |
| Elias Gould | Titus Koistinen | 740–795 | 2018–2018 |
| Thelma Siberg | Krista Kortelainen | 1–802 | 2010–2018 |
| Mirja Oksanen | Pirkko Kujala | 55–500 | 2011–2015 |
| Arttu Ratinen | Riku Kanninen | 195–237 | 2012 |
| Eero Seppä | Topi Kunnas | 133–528, 802 | 2011–2015, 2018 |
| Pedram Notash | Ismet Sadik | 410, 420–438 | 2014 |
| Antti Nieminen | Ilari Larsson | 1–76, 86–88 | 2010–2011 |
| Teemu Palosaari | Hannupekka "HP" Latvala | 216–258 | 2012–2013 |
| Petja Kopperoinen | Masa | 251–458 | 2013–2015 |
| Aksu Piippo | Teppo Martonen | 425–429, 442, 445, 484, 490, 500, 518, 526, 645–660 | 2014, 2015, 2017 |
| Joel Bonsdorff | Lenni Morris | 566–802 | 2016–2018 |
| Inka Kallén | Mirja Mäkimaa | 242–360, 372–521 | 2012–2015 |
| Kalle Niemi | Nico | 251–416 | 2013–2014 |
| Marko Keskitalo | Jari Oja | 268–311 | 2013 |
| Tapani Perttu | Henrik Paltamo | 5–135, 291 | 2010–2011, 2013 |
| Margit Tuomi | Hilkka Ranta | 1–439, 630–631, 722 | 2010–2014, 2017, 2018 |
| Frans Isotalo | Joonas Rantala | 613–646, 664–666, 701–706, 774–801 | 2017, 2018 |
| Kalle Ruusukallio | Aapo Rönkkö | 1–802 | 2010–2018 |
| Olli Rinne | Konsta Saarinen | 353–500 | 2014–2015 |
| Harri Kailanto | Antti Salminen | 154, 168, 181, 198, 211, 335, 414, 422–423,430, 452, 469, 516–517, 545, 565, 593, 620,636, 662–664, 693, 701, 762–773 | 2012–2018 |
| Vilma Kinnunen | Terhi Sillanpää | 598–659, 674–675, 713–723 | 2016–2017, 2018 |
| Mebest "Mebe" Rasid | Azad Sorani | 573–639 | 2016–2017 |
| Rebecca Viitala | Lotta Sund | 327–342, 503, 512–513 | 2013, 2015 |
| Joes Teka | Veeti Susimaa | 320–516 | 2013–2015 |
| Aku Sipola | Reino Tuominen | 528–801 | 2015–2018 |
| Sonja Halla-aho | Mirkku Virkkunen | 551–552, 578, 600, 651, 655–656, 662, 673, 755–784, 802 | 2016, 2017, 2018 |

### Jimi Aro

**Joonas Oskari "Jimi" Aro** (es. Arttu Soilumo) esiintyi sarjassa keväästä 2012 syksyyn 2014 saakka sekä helmikuusta 2015 saman vuoden loppuun. Hän myös vieraili sarjassa lyhyesti Tuija Haaviston kuvitelmana syksyn 2016 ensimmäisissä jaksoissa.

Jimin ensiesiintyminen nähtiin jaksossa "Älä luule luuta lihaksi, pässin päätä paistikkaaksi". Jimi asui aluksi perhetukikeskuksessa. Hän oli luonteeltaan anarkistinen, ja osittain rankan menneisyytensä takia kovakuorinen ja toisista piittaamaton. Perhetukikeskukseen hän joutui hänen vanhempiensa uskoessa, etteivät he pysty hallitsemaan poikansa huonoa käyttäytymistä. Nostettuaan arvosanojaan kymppiluokalla Jimi pääsi Virtauksen lukion oppilaaksi. Hän pääsi muuttamaan perhetukikeskuksesta pois, koska hänen käytöksensä oli parantunut, ja pienen odottelun jälkeen hän sai asuinpaikan lukion asuntolasta. Siellä hän joutui kuitenkin heti rehtori Asko Haaviston silmätikuksi. Osasyy oli myös siinä, ettei Asko pitänyt siitä, että Jimi vietti aikaa ja myöhemmin seurusteli tämän tyttären Tuijan kanssa. Asko tosin oli vastustanut Jimiä jo siitä asti, kun Tuija oli tutustunut Jimiin, jota Asko piti huligaanina. Vahvatahtoinen Tuija ei kuitenkaan antanut isälleen valtaa määrätä hänen ihmissuhteistaan.

Yritettyään polttaa Suner-nimisen yrityksen Jimi joutui Sunerille sovittelemaan tekojaan. Sunerilla hän päätti kostaa toimitusjohtaja Tero Kuuslalle sen, että tämä oli aiemmin varastanut Jimin kehittelemän idean uuden aurinkopaneelin mallista. Jimi vuoti paneelin tiedot malesialaiselle valmistajalle ja ajoi toimillaan Sunerin konkurssiin. Poliisin päästyä Jimin tekojen jäljille hän päätti poistua Virtauksesta. Poissa ollessaan Jimi joutui vankilaan, missä hän tuli uskoon. Ehdonalaiseen päästyään hän palasi takaisin Virtaukseen. Aluksi Tuija oli hyvin vihainen Jimille, kun tämä ei ollut vankilassa ollessaan pitänyt yhteyttä Tuijaan. Pian Jimin paluun jälkeen he kuitenkin palasivat takaisin yhteen. 

Jimi oli yksi Virtaukseen suunnitellun kaivoksen vastustajista. Hän päätyi varastamaan suuren määrän dynamiittia kaivosyhtiö Hansson Mining Companylta, mutta tuli kuitenkin katumapäälle ja päätti palauttaa ne. Jimi palautti dynamiitit Hanssonin toimiston eteen. Hanssonin kanssa samoissa tiloissa olleen Krista Kortelaisen Mageeta-yrityksen toimistossa syttyi kuitenkin tulipalo, joka aiheutti palohälytyksen. Jimi päätti hakea dynamiitit pois palavasta toimistosta, mutta ei ehtinyt ajoissa vaan kuoli räjähdyksen yhteydessä.

### Sara Erkkilä

Sara Erkkilä (es. Anna Lipponen)
**Sara Erkkilä** (es. Anna Lipponen) esiintyi sarjassa vuosina 2010–2011. Sara työskenteli sarjassa kahvila Suvannossa. Sara oli erittäin kiinnostunut astrologiasta, ja puhui ennustamiseen liittyvistä asioista mielellään. Sara ystävystyi Elina Haaviston kanssa, kun nämä kisailivat Lauri Kallion suosiosta.

Sara seurusteli sarjassa aluksi Tero Kuuslan kanssa. Tämä suhde päättyi kuitenkin siihen, kun Tero rakastui Marika Ruuskaseen. Sara halusi saada Teron epätoivoisesti itselleen, ja yritti siksi sabotoida Marikan ja Teron suhdetta. Hän jopa esitti odottavansa Terolle tällöin lasta. Huomattuaan yrityksiensä kuitenkin olevan tuomittuja epäonnistumaan hän aloitti suhteen kauan leskenä olleen Pentti Ruuskasen kanssa. Sara jätti Virtauksen Pentin tunteiden kasvettua liian suuriksi ja poistui siten sarjasta.

### Tiia Friman

 **Tiia Friman**  (es. Eva Adamson) on Jani Hellemaan ex-tyttöystävä. Emmi Lukkari oli hetkellisesti ihastunut Tiiaan (mistä tämä ei tosin ollut tietoinen). Jani jätti Tiian, koska hänellä oli edelleen tunteita Vilmaa kohtaan.

### Petra Kaakko

Petra Kaakko (es. Amira Khalifa)
**Petra Kaakko** (es. Amira Khalifa) esiintyi sarjassa vuosina 2012–2013. Petra palkattiin myyntipäälliköksi Sunerille, kun toimitusjohtajaksi noussut Tero Kuusla ei kyennyt hoitamaan sekä myyntipäällikön että toimitusjohtajan pestiä. Petra saapui Virtaukseen ensimmäistä kertaa maaliskuussa 2012 esitetyssä jaksossa. Hän oli syy Lissun ja Laurin eroon, koska Lauri petti Petran kanssa Lissua. Sittemmin Petra ja Lauri alkoivat seurustelemaan. Petra on biseksuaali ja hänen ihastuksensa Elina Haavistoon aiheutti Petran ja Laurin välille kitkaa. Petra rohkastui suutelemaan Elinaa alkusyksystä 2013, mutta Elina torjui tämän ja jopa syytti Petraa hyväksikäytöstä (Elinalla oli vaikea elämäntilanne, johon hän sai tukea Petralta. Elina luuli Petran yrittävän "uida hänen iholleen" Elinan elämäntilannetta hyväksikäyttäen, vaikka todellisuudessa Petra oli ihan oikeasti rakastunut tähän). Lopulta Petran ja Elinan suudelma johti myös Petran ja Laurin eroon. Pian eron jälkeen Petra sai töitä Lontoosta ja muutti pois Virtauksesta.

### Cicca Kallas

**Cicca Kallas** (es. Siiri Partanen) esiintyi sarjassa alusta asti vuodesta 2010 alkaen. Cicca kertoi keväällä 2011 lähtevänsä vaihto-oppilaaksi Sveitsiin ja oli sarjasta jonkin aikaa poissa. Cicca soittaa Vihreissä Valoissa rumpuja ja on kihloissa saman bändin kosketinsoittaja Aapo Rönkön kanssa. Heidän suhteensa alkoi, kun sarjan neljännellä kaudella Cicalle ilmeni ongelmia Kohu-lehden aiheuttamasta julkisuudesta, joka ei antanut Cicasta haluamaansa kuvaa vaan juorulehden tavoin vääristeli asioita tai esitti ne huonoimmassa valossa. Tällöin Aapo tuki Ciccaa ja he tajusivat pitävänsä toisistaan enemmän kuin ystävinä. Cicca nähtiin sarjassa yli vuoden tauon jälkeen sarjan viimeisessä jaksossa.

### Lauri Kallio

Lauri Kallio (es. Panu Mikkola)
**Lauri Johannes Kallio** (s. 6. toukokuuta 1982, es. Panu Mikkola) oli sarjassa mukana alusta alkaen. Lauri seurusteli itseään kymmenen vuotta vanhemman Lissu Kanervan kanssa, mutta he erosivat Lissun uskoessa Laurin yhä rakastavan vanhaa ihastustaan Elina Haavistoa. Lauri seurusteli myös Petra Kaakon kanssa, joka työskenteli Sunerin myyntipäällikkönä. Petra kuitenkin Laurin tavoin ihastui Elinaan ja pari koki, että olisi parasta erota. Myöhemmin Laurilla oli suhde Mirkkuun, jonka hän jätti Elinan palattua Suomeen.

Loka-marraskuussa 2011 Laurin asunnon keittiö paloi hänen unohdettua silitysraudan päälle. Savu- ja vesivahinkojen korjaustöiden takia Lauri ei pystynyt asumaan enää kotonaan ja siksi hän asui hetken Karhuilla. Mutkien kautta Lauri päätyi lopulta kuitenkin asumaan asuntolaan, ja hänen tehtävänään oli toimia siellä nuorten valvojana. Laurin oli tarkoitus muuttaa takaisin entiseen asuntoonsa korjaustöiden valmistuttua, mutta vuokranantaja päätti laittaa asunnon myyntiin ja Lauri jäi asuntolaan asumaan.

Myöhemmin Lauri järjesti Otsolle ja Mirjalle kihlajaisjuhlat, joista lähti kesken ollessaan ainoa sinkku tansseissa. Seuraa kuitenkin löytyi vielä samana iltana Otson ex-vaimosta Jaana Jokelasta, jonka kanssa hän päättyi viettämään yön. He seurustelivatkin hetken aikaa.

Lauri perusti Rockstaff-nimisen henkilöstöyrityksen, johon ulkoistettiin Sunerin kokoomalilinjan työntekijät, jossa Laurin paras ystävä Otso Karhu työskenteli luottamusmiehenä. Sunerin kaatumisen takia Laurin henkilöstöfirma meni konkurssiin. Lauri oli hetken asunnottomana jouduttuaan myymään asuntonsa ja autonsa. Lauri pääsi kuitenkin töihin Virtaukseen tuotuun kaivosfirmaan, josta hän kuitenkin sai potkut alettuaan julkisesti vastustamaan yhtiön epäeettisiä toimia. Myöhemmin Lauri päätyi töihin Ainon kahvilaan. Keväällä 2016 Lauri opiskeli kokin ammattiin Tampereella. Lauri meni työharjoitteluun Turpiiniin, mutta pian Turpiinin omistanut Veikko kuoli. Lauri sai kuulla Veikon olevan Teron isä ja kertoi siitä Terolle. Syksyllä 2016 Lauri seurusteli hetken Sonja Ollilan kanssa, mutta suhde päättyi yhtä nopeasti kuin alkoikin. Kun Lauri kyllästyi Teron pomotteluun, aikoi hän irtisanoutua Turpiinista, mutta löysi kassakoneen alta Veikon testamentin jossa Laurille oli luvattu osa Turpiinista.

Sunerin kaaduttua Lauri ja Laurin pitkäaikainen ihastus Elina Haavisto perustivat yhteisen yrityksen, nimeltään Elater. Yrityksen perustamisen myötä Elina päätti unohtaa suuren rakkautensa Niklaksen, joka kuitenkin kosti sen kopioimalla Laurin ja Elinan patenttihakemuksen ja lähetti sen sähköisesti saadakseen sen perille ennen Lauria. Niinpä Elaterille ei myönnetty patenttia. Niklas kuitenkin päätti antaa patentin lahjakirjan muodossa Elaterille muutettuaan elämäntyyliään rajusti. Niklaksen myöntämä patentti kuitenkin osoittautui arvottomaksi, sillä joku oli saanut Elinan keksinnön idean käsiinsä ja alkanut tuottaa sitä halvemmalla hinnalla. Elater joutui taloudellisiin vaikeuksiin ja niiden myötä miltei rahaton Lauri muutti Haavistoon, missä korvaa asumisensa tekemällä käytännön hommia, kuten lumitöitä. Lopulta Elater sai onneksi Niklaksen kautta hyvän asiakkaan. 

Keväällä 2017 Lauri kiinnostui kirjastonhoitajana työskentelevästä Mirkusta, mutta kaksikon jonkinasteinen suhde loppui, kun Elina palasi Virtaukseen. Keväällä 2018 Lauri uskaltautui vihdoin kertomaan romanttisista tunteistaan Elinalle ja tämä muisti onnettomuutensa jälkeisen hetken, jolloin Lauri sanoi rakastavansa häntä. Syksyllä 2018 he alkoivat seurustelemaan. Lauri sai tietää Elinan olevan raskaana Niklakselle, mutta sanoi, ettei se haittaisi heidän tilannettaan ja kosi Elinaa. Lauri valittiin uuden Sunerin uudeksi toimitusjohtajaksi. Uuden Päivän viimeisessä jaksossa Laurin ja Elinan piti mennä naimisiin, mutta Lauri jätti Elinan tajutessaan, että Elina rakastaa Niklasta. Lauri lähtee Haavistosta, törmää Mirkkuun ja kävelee tämän kanssa käsi kädessä hiekkatietä pitkin.

### Jake Karppinen

**Jake Karppinen** (es. Teemu Mäkinen) oli äärioikeistolainen, johon Otso Karhu tutustui internetin keskustelufoorumilla. Jake vastusti maahanmuuttoa ja sabotoi Azad Soranin eloa Virtauksessa. Hän oli myös tekemässä polttopulloiskua Haaviston taloon, mutta Asko Haavisto sai keskeytettyä teon viime hetkellä. Myöhemmin Jake ja hänen rikollistoverinsa jäivät kiinni ja kolmikko joutui vankilaan.

### Raimo Koistinen

Raimo "Kukko" Koistinen (es. Kari Kinnaslampi)
**Raimo "Kukko" Koistinen** (es. Kari Kinnaslampi) esiintyi sarjassa alusta alkaen syksyyn 2012 saakka. Kukoksi kutsuttu Raimo työskenteli Virtauksen lukion esitysteknikkona ja toimi myös sijaisopettajana. Hänellä oli myös omia kursseja lukiolla, kuten esimerkiksi valo- ja äänityön kurssi. Kukko on hyvä ystävä rehtori Asko Haaviston kanssa. Kukolla on myös yhteinen menneisyys Lissu Kanervan kanssa (ja mahdollisesti myös tunteita häntä kohtaan) tämän Irvikissat-nimisen pop-yhtyeen taustajoukoissa. Kukko ei nykyään käytä lainkaan alkoholia, sillä hänellä on aiemmin ollut ongelmia sen liikakäytön kanssa. Hän tosin ratkesi juomaan sarjan ensimmäisellä tuotantokaudella, mutta Lissu tunnisti Kukon oireet ja passitti tämän lääkäriin. Kukko on ottolapsi eikä hän tiedä biologisista vanhemmistaan juuri mitään. Kukko sai työtarjouksen lähteä Apulanta-yhtyeen kiertueelle roudariksi, irtisanoutui työstään lukiossa ja lähti kiertueelle mukaan.

### Titus Koistinen

**Titus Koistinen** (es. Elias Gould) on keväällä 2018 ensimmäisen kerran sarjassa esiintyvä hahmo. Tituksesta tuli Kristan, Sonjan, Reinon, Tomin ja Iriksen kämpän uusi vuokraisäntä. Aluksi hän kiinnostui Kristasta ja yritti saada Reinon häädettyä keinolla millä hyvänsä, ettei tämä häiritsisi hänen ja Kristan välejä. Lopulta Sonja sai Tituksen ymmärtämään, ettei pakkomielteisyys saa Kristaa ihastumaan Titukseen. Titus unohti Kristan ja alkoi puolestaan piirittää Sonjaa, joka sai kuitenkin uskoteltua Sakarin olevan hänen poikaystävänsä päästäkseen Tituksesta eroon.

### Krista Kortelainen

**Krista Kortelainen** (s. 15. huhtikuuta 1994, es. Thelma Siberg) oli sarjassa mukana alusta alkaen. Sarjan alkuaikoina lukioikäinen, alun perin Helsingistä kotoisin oleva Krista rakasti tanssimista enemmän kuin mitään muuta, kuten kaverinsa Vilma Haavistokin. Krista osallistui moniin koulunsa tanssiesityksiin sekä erääseen tanssikisaankin. Innostus tanssimiseen hiipui Kristan aikuistuessa ja lukiosta päästyään hän perustikin vaateyrityksen, Mageetan. Hän voitti Nuori suunnittelija -kilpailun ja pääsi tekemään yhteistyötä suuren vaatealan yrityksen, Glaudian, kanssa. Kristan työtilat olivat Sunerin entisissä tiloissa. Kristan toimisto kuitenkin paloi Voimalan räjähdyksessä vuoden 2015 lopussa ja keväällä 2016 hän päätti keskittyä opiskeluihinsa. Syksyn 2018 jaksoissa Krista alkoi jälleen innostua vaatteiden suunnittelusta ja perusti uuden muotialan yrityksen nimeltä Korté, vaikka oli monesti vannonut, ettei perustaisi enää omaa firmaa. Liiketilan firmalleen Krista löysi Virtauksesta.

Krista oli sarjan alussa ihastunut Tomi Karhuun, mutta tunteet tätä kohtaan hiipuivat Tomin aloitettua seurustelemaan Kristan ystävän Emmi Lukkarin kanssa. Aiemmin Krista ja Emmi olivat samanaikaisesti olleet kiinnostuneita Tomista, mutta Tomi päätyi yhteen Emmin kanssa. Kristan ollessa Thaimaassa lomailemassa Emmi ja Tomi viettivät paljon aikaa yhdessä ja olivat selkeästi ihastuneita toisiinsa, mikä suututti lomalta palanneen Kristan ja sai tyttökaksikon kinastelemaan Tomin huomiosta. Sittemmin Emmin ollessa kesälomamatkalla Kristan tunteet palasivat hetkeksi, kun Krista ja Tomi työskentelivät koulunsa lehden parissa. Krista toimi lehdessä muotibloggaajana. Lukion toisen luokan alettua Krista alkoi tuntea vetoa koulun uuteen oppilaaseen, Karri Palomäkeen ja he seurustelivatkin jonkin aikaa, mutta suhde kariutui Karrin sitoutumiskammoon. Karri jätti Kristan tekstiviestillä, kun tämä odotti vanhempiensa kanssa ravintolassa Karrin saapumista paikalle. He palasivat vielä yhteen, mutta suhde kesti vain lyhyen aikaa on/off-säätönä, koska Krista ihastui uudelleen Tomiin. Hänellä oli samanaikaisesti tunteita kahta miestä, Karria ja Tomia, kohtaan, mutta lopulta hän valitsi Tomin. Karri yritti vielä saada Kristan takaisin, kunnes rakastui itseään vanhempaan Mirja Mäkimaahan ja unohti Kristan. Karrista tuli myöhemmin Kristalle todella tärkeä ystävä. Karri oli Kristan tukena silloin, kun Krista päätti tehdä abortin.

Kristan erottua lopullisesti Karrista, hänelle ja Tomille kehittyi pitkä seurustelusuhde. Suhde päättyi eroon, mutta Krista ja Tomi pysyivät ystävinä. Niklas Järvelä auttoi Kristaa yrityksensä kanssa ja heille syntyi suhde. Suhde perustui alun perin vain seksiin, mutta Krista alkoi ihastua Niklakseen. Suhteen johdettua raskauteen, suhde päättyi ja Krista teki abortin. Niklas kyllä yritti tarjota Kristalle huomattavaa rahasummaa lapsen elättämiseen ja vaati joko yhteishuoltajuuden tai yksinhuoltajuuden itselleen. Krista ei pitänyt ajatuksesta ja päätyi aborttiin.

Krista asui pitkään vanhempiensa kanssa ja sarjan ensimmäisellä kaudella mainitsi myös, että hänellä on veli. Hänen äitinsä Pia Kortelainen esiintyi sarjassa joitakin kertoja. Keväällä 2016 Krista ja Tomi muuttivat yhteiseen kimppakämppään Sonjan ja Reinon kanssa. Syksyllä 2016 Krista ja Tomi päätyivät kerran sänkyyn, mutta sitten he sopivat kämppisten kesken, ettei heidän välillään saa olla säätöä kuin vain tositarkoituksella. Kristan ja Reinon välillä oli usein kitkaa ja he molemmat olivat kiinnostuneet toisistaan, mutta eivät osoittaneet sitä erityisesti toisilleen. Juhannuksena he vaihtoivat ensimmäisen suudelmansa, mutta sen jälkeen suhde jäi on/off-tilanteeseen eikä mitään isompaa tapahtunut. Pian kuvioihin ilmestyi Reinon opiskelukaveri Terhi, joka oli ihastunut Reinoon. Reinolla ei kuitenkaan ollut sen suurempia tunteita Terhiä kohtaan. Kristassa ilmeni mustasukkaisuuden merkkejä, mutta Terhin kadottua kuvioista mitään ei kuitenkaan tapahtunut vaan Krista ja Reino pysyivät ystävinä. Keväällä 2017 heidän välinsä ehtivät lämmetä ja he viettivät iltaa hotellissa, kunnes Reino sai puhelun Terhiltä, joka kertoi olevansa raskaana. Reino päätti alkaa seurustelemaan Terhin kanssa ja perustaa perheen. Reino kosi Terhiä ja Krista joutui katsomaan vierestä pariskunnan onnea. Huhtikuussa 2017 Terhi ja Reino erosivat lopullisesti, kun paljastui, ettei Terhi koskaan ollut oikeasti raskaana. Terhi yritti vielä kerran sekoittaa Reinon elämää, mutta Reino sanoi tälle Kristan olevan se oikea hänelle. Kevään 2018 päätösjaksossa Krista ja Reino päätyivät sänkyyn ja päätösjaksoa seuraavana syksynä he alkoivat seurustelemaan vakavasti.

Sarjan toiseksi viimeisessä jaksossa Krista ja Reino päätyvät yhteen, mutta eroavat kuitenkin hetkeksi ja tällä syynä on välirikkona vessanpöntön väri heidän Virtaukseen rakentamassaan talossa. Kämppikset juonittelevat saadakseen Kristan ja Reinon palaamaan yhteen ja onnistuvat yrityksessään. Samaisen jakson lopussa Krista ja Reino istuvat yhdessä onnellisina talonsa pihalla vannoen rakkautta toisilleen.

### Pirkko Kujala

**Pirkko Kujala** (es. Mirja Oksanen) toimi Virtauksen kaupunginhallituksen puheenjohtajana vuosina 2011–2015. Hänen tilalleen kaupunginhallituksen puheenjohtajaksi tuli Irmeli Laakso. Kujala oli ihastunut Lauri Kallioon, joka oli jonkin aikaa hänen personal trainerinsa kuntonyrkkeilyssä.

### Riku Kanninen

**Riku Kanninen** (es. Arttu Ratinen) toimi Virtauksen kaupungin sivistystoimenjohtajana suurlukiohankkeen aikaan. Hän oli yksi niistä, joka vahvimmin vei hanketta eteenpäin, ja lupasi Asko Haavistolle paikan suurlukion rehtorina. Asko käänsi takkinsa viime metreillä ja siirtyi kannattamaan Virtauksen ilmaisupainotteisen lukion säilymistä. Suurlukiohankkeen kaaduttua kaupunginvaaltuston kokouksessa Kanninen ilmoitti Askolle laittavansa lukion rehtorin viran julkiseen hakuun, minkä myötä Asko lopulta menetti paikkansa rehtorina kollegalleen Lisbeth Kanervalle.

### Topi Kunnas

**Topi Kunnas** (es. Eero Seppä) oli Vihreät Valot -yhtyeen hiljainen basisti.

### Ismet Sadik

**Ismet Sadik** (es. Pedram Notash) on Anni Malisen entinen kihlattu, jonka kanssa Anni oli aikeissa mennä naimisiin täysi-ikäistyttyään. Aikeet peruuntuivat Annin saatua tietää Ismetin rakastuneen Turkissa toiseen naiseen.

### Ilari Larsson

**Ilari Larsson** (es. Antti Nieminen) esiintyi sarjassa vuosina 2010–2011. Ilari toimi Virtauksen ilmaisutaidon lukion tanssinopettajana ja luonteeltaan hän oli melko ujo ja hiljainen. Ilari ei käytä lainkaan alkoholia. Ilarin oppilas ja silloinen rehtorin tytär Vilma Haavisto ihastui Ilariin. Vilma ehti toden teolla rakastua Ilariin, joka sai ensimmäisen tuotantokauden keväällä työtarjouksen Tampereen ilmaisutaidon lukiosta ja päätti ottaa sen vastaan. Saatuaan tietää asiasta Vilma pettyi suuresti ja päätti hakea opiskelemaan kyseiseen lukioon, jotta pääsisi viettämään aikaa Ilarin kanssa. Pian Kukko kertoi Vilman isälle Askolle, että Vilmalla ja Ilarilla on suhde, sillä Kukko todella luuli niin. Tämä aiheutti valtavan kohun Ilarin ympärille ja sai Vilman raivostumaan vanhemmilleen, jotka estivät häntä keskustelemasta Ilarin kanssa. Kun muille selvisi, että tunteet olivat yksipuolisia, Ilarin maine palautui. Kohu johti kuitenkin lopulta siihen, että Ilari erosi välittömästi koululta ja muutti Tampereelle avovaimonsa kanssa särkien samalla Vilman sydämen.

### Hannupekka Latvala

**Hannupekka Latvala** (es. Teemu Palosaari), eli tuttavallisemmin **HP**, on esiintyi sarjassa vuoden 2012 syksystä helmikuuhun 2013. Hän toimi lääkärinä Virtauksen terveysasemalla, kunnes sai työkomennuksen Indonesiaan. HP:lla oli lyhyt seksisuhde Mirja Mäkimaan kanssa.

### Teppo Martonen

**Teppo Martonen** (es. Aksu Piippo) oli Virtauksen kaupunginjohtaja.

### Lenni Morris

**Lenni Samuel Morris** (es. Joel Bonsdorff) on esiintynyt sarjassa vuoden 2016 kevään lopusta alkaen. Lenni opiskeli Lontoossa samaan aikaan Iris Rainion kanssa ja Iriksen kerrottua Virtauksen ilmaisutaidon lukiosta Lenni halusi päästä sinne opiskelemaan. Lennin saapuminen Virtaukseen aiheutti heti mustasukkaisuutta Iriksen rakkauden kohteessa Eppu Palomäessä. Iris vakuutti Epun luulojen hänen ja Lennin suhteesta olevan täysin vääriä. Syksyllä 2016 Lenni alkoi viihtyä Tuija Haaviston seurassa. Tuija ja Iris taas olivat jatkuvasti törmäyskurssilla. Epun lähdettyä Virtauksesta kevään 2016 loppupuolella, Iriksellä ei ollut ketään. Iris yritti saada Lennin itselleen ja suuteli tätä suoraan Tuijan nenän edessä. Iris kuitenkin huomasi Lennin pitävän enemmän Tuijasta ja pettyi pahemman kerran päättäen luovuttaa Lennin suhteen.

Keväällä 2017 Tuija ja Lenni suutelivat Tuijan ylioppilasjuhlien jälkeen. Kaksikko alkoi seurustella, mistä Lennin fanit eivät pitäneet. Maria antoi Lennille kaksi vaihtoehtoa; salainen seurustelu tai julkinen seurustelu. Lenni mietti asiaa, ja sai Tuijan suuttumaan. Lopulta Lenni valitsi julkisen seurustelun. Pian he kuitenkin erosivat erimielisyyksien takia. Erostaan huolimatta he päättivät olla muistelematta toisiaan pahalla ja Tuija muutti Sveitsiin opiskelemaan.

Toukokuussa 2017 Lenni voitti Loiste-laulukilpailun, jonka kautta hän sai uusia faneja. Fanit ostelivat Lennille pehmoleluja ja seurasivat tätä ympäri Virtausta pyydellen nimikirjoituksia. Tämä alkoi ärsyttää Lenniä, joka pyysi entisen bändinsä Bongolavan manageria Maria Nikkoa pitämään "pikkulikat" kaukana. Bändin basisti ja Lennin ystävä Osku sai tallennettua Lennin puheet videolle ja julkaisi sen nettiin saadakseen Lennin fanit tajuamaan Lennin oikean luonteen. Video kuitenkin poistettiin, mutta myöhemmin Lennistä kirjoitettiin Kohu-lehteen negatiivista julkisuutta tuottava juttu, jonka takia Loiste-kilpailun päättäjät kertoivat peruvansa Lennin voiton.

Lenni auttoi Stella Kuparista koulun oppilaskunnanpuheenjohtaja kisassa. Myöhemmin hän sai kuulla, että Stellalla on perinnöllinen sairaus. Stellan ja Lennin välit lämpenivät ja he päätyivät suutelemaan. Sittemmin he alkoivat seurustella. Lenni kuitenkin ihastui uudelleen Mariaan, joka jätti Oskun voidakseen seurustella tämän kanssa. Lenni ei jättänyt Stellaa. Syksyllä 2018 Lenni ja Kaisla alkoivat seurustella.

### Mirja Mäkimaa

**Mirja Mäkimaa** (es. Inka Kallén) on alun perin Kotikatu -draamasarjassa vuosina 1995–2001 ja 2011–2012 esiintynyt hahmo, joka saapui Virtauksen terveysasemalle lääkäriksi joulukuussa 2012 jaksossa "Tytöksein sut aikanaan saan". Mirja on syntynyt vuonna 1982 ja hän on kotoisin Helsingistä. Mirjan isä Pertti on ammatiltaan juristi ja Eeva-äiti on työskennellyt muun muassa kiinteistövälittäjänä. Mirjan veli Janne on pappi ja Laura-sisko on floristi.

Mirjalla oli Virtauksessa asuessaan lyhyt suhde HP Latvalan kanssa, mutta suhde kuitenkin päättyi HP:n yllättäen lähdettyä Virtauksesta. HP:n jälkeen Mirjalla oli yhden illan juttu Karri Palomäen kanssa, joka sekoitti pahasti Karrin pään hänen rakastuessa Mirjaan. Karrin jälkeen Mirja muutti avoliittoon Otso Karhun kanssa, ja he menivät kihloihin. Suner joutui myymään työsuhdeasunnot ja Mirja osti Otson asunnon. Otson ja Jaanan välien lämmettyä Otso halusi aloittaa puhtaalta pöydältä Jaanan kanssa, ja jätti Mirjan. Mirja antoi Otson jäädä asuntoonsa vuokralaiseksi ja asui itse hetken Helsingissä kaverinsa luona ja kulki sieltä aina Virtaukseen töihin. Otson ja Jaanan suhteen päätyttyä Mirja muutti takaisin Otson luokse mutta vain kämppäkaveriksi, ei kuitenkaan mennyt kauan ennen kuin he olivat taas yhdessä ja kihloissa. Eron jälkeen Mirja muutti Namibiaan työskentelemään lääkärinä.

### Henrik Paltamo

**Henrik Paltamo** (es. Tapani Perttu) esiintyi sarjassa vuosina 2010–2011. Henrik oli Virtauksessa töissä lääkärinä. Hänellä oli myös menneisyys Ainon entisenä nuoruudenheilana ennen Ensiota. Henrikillä todettiin aivokasvain, joka aiheutti hänelle muun muassa käsien tärinää. Selvittyään leikkauksesta hän sai aiemmin hiivuksissa olleen elämänhalunsa takaisin. Sarjassa epäiltiin, että Henrik olisi ollut Asko Haaviston isä, mutta tämä paljastui myöhemmin harhaluuloksi DNA-testin avulla. Henrik näki sinä päivänä ennen kuolemaansa harhanäkyjä edesmenneestä potilaastaan Siiristä, jonka jälkeen tämä kuoli juhlapaikan puutarhaan Askon käsiin ollessa siinä viimeisillä hetkillä Paltamon vieressä. 

Asko löysi Henrikin juhlapaikan puutarhasta tämän ollessa menehtymäisillään Marika Ruuskasen ja Tero Kuuslan häissä sarjan jaksossa 135. Asko kutsui kertomansa mukaan paikalle ambulanssin, mutta ensihoitajat totesivat Henrikin jo kuolleeksi. Henrik Paltamo halusi testamentissaan selvittää mahdollisen isyytensä ja lisäksi hän jätti Ainolle perintönä huomattavan summan rahaa.

Henrik nähtiin myös Ension harhana kolmannen kauden päätösjaksossa. Harhassa Henrik kutsui syöpää sairastavaa Ensiota luokseen. Henrikkiä esittänyt teatterineuvos Tapani Perttu menehtyi heinäkuussa 2018 ja sarjan viimeisen jakson lopussa oli hänen muistolleen tehty huomionosoitus jossa kuvattiin Tapanin roolihahmon viimeistä kohtausta sarjassa jossa Henrik kuolee ennen kuin Henrikin näyttelijä Tapani poistuu lopullisesti sarjasta vuonna 2011. 

### Hilkka Ranta

**Hilkka Ranta** (es. Margit Tuomi) työskenteli Sunerilla johdon assistenttina. Hilkka oli entisen toimitusjohtajan Pentti Ruuskasen oikea käsi Sunerin alkuajoilta saakka. Hilkka on esiintynyt sarjassa myöhemminkin ns. taustahenkilönä Virtauksen kuorossa, ja keväällä 2017 hänet nähtiin vanhustenkodin seniorikaraokessa ja samaisessa tapahtumassa Hilkka pyörtyi ja joutui ambulanssilla sairaalaan, mutta toipui pian. Syksyllä 2017 Hilkka nähtiin Marika Ruuskanen-Kuuslan hautajaisissa. 

### Joonas Rantala

**Joonas Rantala** (es. Frans Isotalo) on Reino Tuomisen entinen ystävä ja työkaveri, jonka kanssa he tutustuivat poliisikoulussa. He molemmat ovat kiinnostuneita Krista Kortelaisesta, jonka kanssa molemmilla on myös ollut säpinää. Kun Reino ei uskonut Kristan väitteitä Terhin valeraskaudesta, Krista valitsi Joonaksen ja pari ehti seurustella hetken ennen kuin Reino ja Joonas tappelivat julkisesti ravintolassa. He häpäisivät Kristan, joka ilmoitti molemmille, ettei koskaan enää tule seurustelemaan kummankaan kanssa. Joonas palasi sarjaan loppusyksystä 2017 ottamaan Kristan ulkomaanreissullaan tapaamaa uutta miesystävää Umbertoa kiinni, sillä Umberto oli Kristan tietämättä ammattirikollinen ja huumekauppias. Joonaksen välit Kristaan lämpenivät kuulusteluiden seurauksena uudelleen ja pari päätyi suutelemaan. Myöhemmin kuitenkin todettiin, ettei Kristan ja Joonaksen välillä ole mitään. Syksyllä 2018 Joonas palasi sarjaan tarjottuaan työtehtävää Reinolle. Työtehtävä paljastui Joonaksen bisnekseksi ja Joonas joutui vankilaan.

### Aapo Rönkkö

**Aapo Rönkkö** (es. Kalle Ruusukallio) on esiintynyt sarjassa alusta asti vuodesta 2010 alkaen. Aapo on Vihreiden Valojen kosketinsoittaja. Aapo on kihloissa samassa bändin rumpalina toimivan Cicca Kallaksen kanssa. Koska Vihreitä Valoja ei ole sarjassa nähty vuoden 2017 jälkeen, Aapoa nähdään lähinnä ainoastaan Turpiinissa ja sielläkin harvoin. Sarjan viimeisessä jaksossa häntä nähtiin hieman enemmän, sillä hän oli Haavistossa esiintymässä bändinsä kanssa.

### Antti Salminen

**Antti Salminen** (es. Harri Kailanto) oli Virtauksen terveysaseman ylilääkäri. Hahmoa näkyi yksittäisissä jaksoissa vuosien 2012–2018 välillä. 

### Terhi Sillanpää

**Terhi Sillanpää** (ent. **Tuominen**, es. Vilma Kinnunen) on Reinon entinen aviovaimo, johon Reino tutustui poliisikoulussa. Risteilyllä Terhi ja Reino päätyivät sänkyyn, mikä ei merkinnyt Reinolle mitään, mutta Terhi rakastui Reinoon ja saadakseen Reinon itselleen Terhi ilmoitti Reinolle olevansa raskaana, jonka myötä he menivät kihloihin ja huhtikuussa 2017 pari meni naimisiin. Hääjuhla pidettiin Turpiinissa. Häiden jälkeen Reinon kämppikset Tomi ja Terhin kaasona toiminut Terhin raskauden aitoutta epäillyt Krista saivat selville, että Terhi valehtelee raskaudesta, sillä Terhin näyttämä ultraäänikuva oli yli kymmenen vuotta vanha netistä löydetty kuva. Häämatkalta palattuaan Terhi oli sanonut Reinolle jäävänsä ystävänsä luo Helsinkiin pariksi päiväksi, mutta soitti sieltä ilmoittaen saaneensa keskenmenon, jonka Reino uskoi ja meni aivan rikki uutisesta. Todellisuudessa yksinäinen Terhi halusi Reinon avioliittoon kanssaan teeskentelemällä raskauden, joka "meni kesken" pian parin häiden jälkeen. Terhi jäi Reinolle kiinni valheistaan pian teeskennellyn keskenmenon jälkeen. Terhi sai kuitenkin Reinon säälimään itseään ja pari oli vähällä palata yhteen, kunnes Terhi kuuli Reinon sanovan Tomille, ettei rakasta Terhiä. Terhi lähti suutuspäissään Turpiinista ja poistui sarjasta.

Syksyllä 2017 Terhi palasi sarjaan, kun Reino ja Krista yllättivät hänet suutelemasta Reinon kaveria Joonasta, vaikkei tätä miestä ruudussa nähtykään. Terhi ja Reino olivat toistensa tukena jonkin aikaa tämän jälkeen, kunnes Krista kehotti Reinoa päästämään irti menneestä, sillä se ei auttaisi häntä pääsemään yli avioerostaan. Reino soitti Terhille ja sanoi, että olisi parempi etteivät he enää tapaisi. Tammikuussa 2018 hän kuitenkin palasi kämppisten kuvioihin, kun selvisi, että nykyisin kodittomana elevä Terhi nukkui heidän kerrostalonsa ullakolla, sillä hänellä oli edelleen avaimet asuntoon. Yöllä hän oli käynyt viemässä kämppisten jääkaapista heidän ruokiaan. Kun Reino löysi Terhin ullakolta, Terhi yöpyi yhden yön Reinon huoneessa, kunnes he seuraavana päivänä hankkivat Terhin luovuttaneen opiskelupaikan poliisikoulusta hänelle takaisin. Opiskelupaikan myötä hän sai asunnon koulun asuntolasta. Myöhemmin Terhi päätti Reinon sijaan alkaa takertua Kristaan, jonka kautta saisi takaisin yhteyden Reinoon, joka oli päättänyt unohtaa Terhin. Hän seurasi Kristaa ja Reinoa erääseen ravintolaan ja sen jälkeen Turpiiniin, missä Reino ilmoitti Terhille, että Krista on hänelle se oikea eikä hän halua olla tekemisissä Terhin kanssa.

### Azad Sorani

**Azad Sorani** (es. Mebest "Mebe" Rasid) saapui etsimään Ainoa ja majaili Haavistossa. Myöhemmin Azad tutustui myös Ainon lapselapseen Tuijaan. Tuija ehdotti naimisiin menoa Azadin kanssa. Azad ei siihen suostunut, mutta sitten Aino ehdotti menevänsä Azadin kanssa naimisiin. Aino ja Azad pitivät häät Tomin luona, jossa olivat myös Tuija ja Reino. Myöhemmin Aino paljasti perheelleen, että hän on naimisissa Azadin kanssa. Azadin piti saada oleskelulupa, joten hän meni Ainon kanssa poliisin puheille saadakseen nämä vakuutettua liittonsa laadusta.

Myöhemmin Roni Sirén laittoi varastamansa rahat Azadin laukkuun. Poliisit löysivät rahat hänen laukusta ja Azad pidätettiin. Roni kuitenkin tunnusti Askolle poliisiasemalla varastaneensa Ainon rahat niin Azad lopulta vapautettiin. Sittemmin Azad ja Aino rakastuivat oikeasti ja heidän avioliittonsa oli täysin aito. Azad kuuli, että hänen isänsä oli sairastunut pakolaisleirillä ja lähti auttamaan häntä. Vähän sen jälkeen Haavistoon tuli Azadille kielteinen turvapaikkapäätös. Tämän seurauksena Azad poistui sarjasta. Pari kuitenkin erosi vuoden 2017 syyskaudella Ainon toimesta sähköpostin välityksellä.

### Lotta Sund

**Lotta Sund** (es. Rebecca Viitala) esiintyi sarjassa syksyllä 2013. Asko tapasi Lotan käydessään Göteborgissa selvittämässä isänsä perintöasioita. Parille syntyi suhde. Pari eteni suhteessa nopeasti ja pian Lotta muutti Virtaukseen asumaan. Lotta aiheutti kitkaa Askon ja tämän lasten väleihin. Lopulta Asko jätti Lotan, koska Lotta olisi halunnut hankkia lapsia, eikä Asko lopulta ollutkaan varma, haluaako erota lopullisesti Minnasta. Syksyllä 2015 kävi kuitenkin ilmi, että Lotta oli tullut hänen ja Askon suhteen aikana raskaaksi ja heillä on yhteinen poika, Lasse. Myöhemmin kävi ilmi, että Lasse ei olekaan Askon lapsi vaan Lotan työkaverin, jonka kanssa Lotalla oli ollut lyhyt romanssi sillä aikaa, kun he eivät olleet yhdessä Askon kanssa.

### Veeti Susimaa

**Veeti Susimaa** (es. Joes Teka) esiintyi sarjassa vuosina 2013–2015. Veeti kävi lukiota Virtauksen ilmaisutaidon lukiossa. Veeti seurusteli pitkään Iris Rainion kanssa, mutta suhde päättyi lopulta Veetin lähdettyä Kanadaan tutustumaan siskoonsa Candy Williamsiin, sillä heidät oli lapsena adoptoitu eri perheisiin. Veeti oli tulossa pyytämään Iristä mukaan alun perin kahden viikon mittaiseksi suunnitellulle matkalleen, mutta kuuli asuntolan eteisessä kuinka Iris sanoi miettineensä jo aiemmin, että hänen olisi parempi erota Veetistä ja nyt se tapahtuisi Veetin lähdön myötä. Veeti pettyi ja soitti vielä lentokentältä Candylle kysyäkseen, olisiko pidempi viipyminen Candyn luona mahdollinen ja Candy suostui.

### Reino Tuominen

**Reino Juhani Tuominen** (es. Aku Sipola) saapui sarjaan Voimalan 100-vuotisjuhlassa, joka päättyi räjähdykseen. Reino toimi Otso Karhun sijaisena järjestysmiehenä. Reino ihastui Kristaan, kun tämä oli tulossa toimistoonsa ja Reinon piti tarkistaa hänen laukkunsa sisältö kaiken varalta. Krista suuttui Reinolle. Reino meni pyytämään Kristalta anteeksi kahvin ja pullan kanssa, mutta yllätti Kristan vaihtamassa vaatteitta. Jaksossa 529, joka esitettiin keväällä 2016, Reino muutti yhteiseen kimppakämppään Kristan, Sonjan ja Tomin kanssa.

Reinolle kehittyi pientä säätöä Kristan kanssa. He vaihtoivat ensisuudelmansa juhannuksena. Sen jälkeen suhde jäi on-off-tilanteeseen. Kaksikko suuteli uudemman kerran ollessaan kahdestaan kotona. Sonja ja Tomi keskeyttivät heidät tullessaan ystäviensä kanssa juhlimaan. Myöhemmin Reino järjesti Kristalle romanttisen yllätyksen Turpiinissa. Reino oli myös varannut heille hotellihuoneen. Kaikki meni hyvin, kunnes Reinon yhden illan juttu Terhi soitti ja kertoi raskaudestaan. Terhi vaati Reinolta paljon ja Reino päätti osallistua lapsen elämään ehtona, että hän seurusteli Terhin kanssa. Reino kosi Terhiä ja he menivät naimisiin. Pian häiden jälkeen Terhi sai keskenmenon. Pian tämän jälkeen Terhiä pitkään epäilleelle Kristalle sekä Tomille ja Sonjalle paljastui, ettei Terhi ultraäänikuvan perusteella ollutkaan ollenkaan raskaana. Reino ei uskonut Kristaa ja muutti Terhin luo asumaan, mutta pian myös Reinolle paljastui, ettei Terhi ollut raskaana ja hän muutti takaisin kotiin.

Syksyllä 2017, Reino yritti saada Kristaa takaisin ja heidän väliensä lämmetessä Terhi saapui jälleen kuvioihin. Tammikuussa 2018 esitetyssä jaksossa, Reino kertoi haluavansa unohtaa Terhin ja sanoi tälle, että Krista on hänelle se oikea eikä Terhi. Krista ja Reino olivat aikeissa palata yhteen, mutta heidän välilleen syntyi jälleen kerran pientä kinaa. Kevään 2018 päätösjaksossa he päätyivät vihdoin sänkyyn. Syksyllä 2018 he alkoivat seurustella vakavasti. Reino sai vaarallisen työtehtävän työkaveriltaan Joonakselta, joka johti Reinon ja Kristan eroon ja väärinkäsityksiin, kun Krista perusti yrityksensä Virtaukseen ja Reino otti työtehtävän vastaan Helsingistä. Krista ja Reino yrittivät sopia ja Reino oli ostanut Kristalle sovintolahjan, mutta Joonas pilasi määräämällä Reinon töihin. Sonjan yllyttämänä Krista lähti etsimään Reinoa Helsingistä, joka johti siihen, että Reino ja Krista saivat selville toistensa tilanteet ja Joonaksen valheet päätyen takaisin yhteen. Joonaksen antama työtehtävä paljastui valheeksi. Kristan mukaan Reino ei menettänyt häntä missään vaiheessa, kun Reino epäili hänelle tehneensä elämänsä virheen. Sarjan toiseksi viimeisessä jaksossa kerrotaan muun muassa Kristan ja Reinon tulevaisuudesta, joka etenee niin, että he päätyvät yhteen ja alkavat rakentamaan yhdessä taloa Virtaukseen, mutta eroavat hetkeksi vessapöntön väriin liittyvästä erimielisyydestä johtuen. Kämppikset saavat kuitenkin juoniteltua heidät takaisin yhteen. Krista ja Reino järjestävät tupaantuliaiset ja ovat täynnä rakastuneita ja onnellisia. Jakson lopussa he istuvat onnellisina talonsa pihalla vannoen rakkautta toisillensa.

### Mirkku Virkkunen

 **Mirkku Virkkunen** (es. Sonja Halla-aho) on sarjassa vuonna 2016 ja 2018 esiintynyt kirjastonhoitaja. Hänellä oli epämääräistä säätöä Tomi Karhun kanssa ja myöhemmin hän seurusteli jonkin aikaa Lauri Kallion kanssa. Mirkku palasi kuitenkin sarjaan syksyllä 2018. Hän palasi esittämään Laurin tyttöystävää, josta Elina tuli mustasukkaiseksi. Lopulta Lauri ja Mirkku alkoivat seurustella tosissaan. He kuitenkin erosivat nopeasti, koska Mirkku tuli mustasukkaiseksi Elinasta. Mirkku oli Tomin leffaprojektissa päähenkilönä, kunnes Iris vaihtui päänäyttelijäksi. Sarjan viimeisessä jaksossa Mirkku palasi yhteen Laurin kanssa, kun tämä ei mennytkään naimisiin Elinan kanssa, kuten alun perin oli tarkoitus.

Lähteet
-------

1. ↑  Tapahtuu jaksossa 167: *Jäljistään jäniskin tunnetaan* (13.3.2012)
2. ↑  Selviää jaksossa 21: *Kyllä aikaa on, mutta ikä loppuu* (17.11.2010)
3. ↑  Antti Majanlahti on kuollut *yle.fi*.  2.10.2017. Viitattu 2.10.2017.
4. ↑  Selviää jaksossa 444: *Totuuden hetkiä* (12.1.2015)
5. ↑  Selviää jaksossa 8: *Joka ei ruoki ruumistaan, se ei tiedä sielustaan* (19.10.2010)
6. ↑  Käy ilmi jaksossa 56: *Kaikkea ei voi mitata rahassa* (22.2.2011)
7. ↑  Selviää jaksossa 111: *Valheella on lyhyet jäljet* (19.10.2011)
8. ↑  Selviää jaksossa 127: *Kukkiihan se perunakin* (28.11.2011)
9. ↑  Tapahtuu jaksossa 135: *Rakkaus on väkevä kuin kuolema* (14.12.2011)
10. 1 2  Tapahtuu jaksossa 164: *Uusi lumi vanhan surma* (6.3.2012)
11. ↑  Tapahtuu jaksossa 165: *Lähti kun lämpesi* (7.3.2012)
12. 1 2  Tapahtuu jaksossa 213: *Haaveissa vainko oot mun* (17.10.2012)
13. ↑  Käy ilmi jaksossa 230: *Touhu tuntuu holtittomalta* (27.11.2012)
14. ↑  Tapahtuu jaksossa 238: *Tänään en voi luokses tulla* (17.12.2012)
15. ↑  Selviää jaksossa 112: *Lähti kuin hauki rannasta* (24.10.2011)
16. 1 2 3  Tapahtuu jaksossa 24: *Vahinko ei tule kello kaulassa* (24.11.2010)
17. 1 2 3 4  Jenni Uotinen: Uusi päivä päättyi tänään: Näin rakkaille hahmoille kävi Iltalehti.fi 18.12.2018. Viitattu 4.10.2021.
18. 1 2  Keväällä Lissuna nähdään Mari Posti *yle.fi*.  14.2.2018. Viitattu 17.2.2018.
19. ↑  Tapahtuu jaksossa 198: *Talo naristi nurkkiaan* (12.9.2012)
20. 1 2  Tapahtuu jaksossa 225: *Kenen joukoissa seisot* (14.11.2012)
21. ↑  Tapahtuu jaksossa 218: *Sammuu talossamme lamput* (30.10.2012)
22. ↑  UP:n tähtivahvistus: Satu Silvo saapuu Virtaukseen *YLE / Uusi Päivä*. Viitattu 24.1.2014.
23. ↑  Hanna-Riikka Siitosen puoliso Janne Virtanen: "Yritämme nyt pärjätä tämän suuren surun kanssa" *Ilta-Sanomat*.  25.7.2018. Viitattu 26.7.2018.
24. ↑  Tapahtuu jaksossa 74: *Jokainen on oman onnensa seppä* (5.4.2011)
25. ↑  Tapahtuu jaksossa 228: *Sä oot mun pikku enkeli* (21.11.2012)
26. ↑  Sakari Määttä palaa Virtaukseen *yle.fi*.  13.10.2017. Viitattu 13.10.2017.
27. 1 2  Käy ilmi jaksossa 785: *Valkolakit* (7.11.2018)
28. 1 2  Hei hei, Eppu Yle.fi 15.4.2016. Viitattu 4.10.2021.
29. 1 2  Tapahtuu jaksossa 207: *Tuohesta kultaisen sormuksen teen* (3.10.2012)
30. ↑  Tapahtuu jaksossa 220: *Taas laituri haaveeksi jää* (5.11.2012)
31. ↑  Tapahtuu jaksossa 229: *Mä en aio päästää irti* (26.11.2012)
32. ↑  Tapahtuu jaksossa 725: *Isänpäivä* (31.1.2017)
33. ↑  Tapahtuu jaksossa 18: *Ympäri käydään, yhteen tullaan* (10.11.2010)
34. ↑  Käy ilmi jaksossa 53: *Sitä saa mitä tilaa* (15.2.2011)
35. 1 2  Selviää jaksossa 20: *Oma maa mansikka* (16.11.2010)
36. ↑  Tapahtuu jaksossa 17: *Ei kahta ilman kolmatta* (9.11.2010)
37. ↑  Tapahtuu jaksossa 213: *Haaveissa vainko oot mun* (17.10.2012)
38. ↑  Tapahtuu jaksossa 236: *Mä oven avaan* (11.12.2012)
39. 1 2 3  Selviää jaksossa 69: *Naisen arvaus on tarkempi kuin miehen varmuus* (23.3.2011)
40. ↑  Tapahtuu jaksossa 169: *Vaihtelu virkistää* (19.3.2012)
41. ↑  Tapahtuu jaksossa 216: *Me synnyimme lähtemään* (24.10.2012)
42. ↑  Selviää jaksossa 49: *Vale auttaa aikansa, totuus pitää paikkansa* (7.2.2011)
43. ↑  Tapahtuu jaksossa 35: *Tilaisuus tekee varkaan* (4.1.2011)
44. ↑  Käy ilmi jaksossa 226: *Nyt saa tää jo riittää* (19.11.2012)
45. ↑  Tapahtuu jaksossa 171: *Ei päivää ilman vahinkoa* (21.3.2012)
46. ↑  Tapahtuu jaksossa 64: *Lapsen suusta totuus kuullaan* (14.3.2011)
47. ↑  Selviää jaksossa 11: *Silloin talo elää, kun vieraat käyvät* (26.10.2010)
48. ↑  Käy ilmi jaksossa 67: *Joka on rakastunut, tietää mitä on levottomuus* (21.3.2011)
49. ↑  Tapahtuu jaksossa 118: *Minkä tuleen kadotat, sen tuhkasta löydät* (7.11.2011)
50. ↑  Tapahtuu jaksossa 123: *Älä siirrä huomiseksi sitä, minkä voit tehdä jo tänään* (16.11.2011)
51. ↑  Tapahtuu jaksossa 77: *Lääkäri, paranna itsesi* (12.4.2011)
52. ↑  Käy ilmi jaksossa 51: *Joka vanhoja muistelee, sitä tikulla silmään* (9.2.2011)
53. ↑  Tapahtuu jaksossa 75: *Himot ne on hiirelläkin* (6.4.2011)
54. ↑  Selviää jaksossa 235: *Muut nähdä ei saa* (10.12.2012)
55. ↑  Selviää jaksossa 195: *Muuttuuko ihminen ja mihin suuntaan* (5.9.2011)
56. ↑  Tapahtuu jaksossa 237: *Vieläkö on villihevosia* (12.12.2012)
57. ↑  Tapahtuu jaksossa 60: *Sodassa ja rakkaudessa kaikki on sallittua* (2.3.2011)
58. ↑  Käy ilmi jaksossa 63: *Toisen onni on toisen epäonni* (9.3.2011)
59. ↑  Käy ilmi jaksossa 73: *Puhumatta paras* (4.4.2011)
60. ↑  Tapahtuu jaksossa 597: *Juhannuksen taikaa* (16.11.2016)

Aiheesta muualla
----------------

* *Uuden päivän* henkilöhahmojen esittelyitä sarjan kotisivuilla
* Aamulehti: Ylen Uusi päivä -tv-sarja mullistuu – moni keskeinen hahmo katoaa ruudusta
* Yle.fi: Muistatko vielä heidät? Uuden Päivän hahmoista löytyy ilopilleri, kaikentietäjä ja vallaton isoisä